CELEX: 
Language: lt
Date: 2019-03-11 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) 2017/1369 papildomas elektroninių vaizduoklių energijos vartojimo efektyvumo ženklinimo nuostatomis ir panaikinamas Komisijos deleguotasis reglamentas (ES) Nr. 1062/2010

AIŠKINAMASIS MEMORANDUMAS
            
            
               1.Deleguotojo akto bendrosios aplinkybės
            
            
               1.1.Teisinis ir politinis pasiūlymo kontekstas
            
            
               Ekologinio projektavimo pagrindų direktyva
                  1
                nustatyta sistema, kurią ES turi naudoti su energija susijusių gaminių gamintojai siekdami padidinti savo gaminių aplinkosauginį veiksmingumą. Sistemoje nustatyti minimalūs energijos vartojimo efektyvumo reikalavimai ir kiti aplinkos apsaugos kriterijai, kaip antai suvartojamas vandens kiekis, teršalų išmetimo lygis arba tam tikrų komponentų mažiausias patvarumas, kuriuos turi atitikti gaminiai, kad gamintojai juos galėtų pateikti rinkai. 
            
            
               Energijos vartojimo efektyvumo ženklinimo pagrindų reglamentas
                  2
                papildo ekologinio projektavimo pagrindų direktyvą, užtikrindamas galimybę galutiniams vartotojams atpažinti geresnių veikimo savybių su energija susijusius gaminius pagal A–G arba žalios–raudonos spalvos skalę
                  3
               . Teisės aktų sistema kuriama atsižvelgiant į šių dviejų teisės aktų bendrą poveikį.
            
            
               Ekologinio projektavimo ir energijos vartojimo efektyvumo ženklinimo sistema yra pagrindinės priemonės, kurios užtikrina didesnį energijos vartojimo efektyvumą Europoje, visų pirma padėdamos įgyvendinti Energetikos sąjungos pagrindų strategiją
                  4
                ir gilesnės ir sąžiningesnės vidaus rinkos su sustiprinta pramonine baze prioritetą
                  5
               . Pirma, ši teisės aktų sistema skatina pramonę didinti gaminių energijos vartojimo efektyvumą ir pašalina iš rinkos prasčiausių veikimo savybių gaminius. Antra, ji padeda vartotojams ir įmonėms sumažinti savo sąskaitas už energiją. Pramonės ir paslaugų sektoriuose tai palaiko konkurencingumą ir skatina inovacijas. Trečia, ji užtikrina, kad už produktų pateikimą Europos Sąjungos (ES) rinkai atsakingi gamintojai ir importuotojai turėtų laikytis tik vieno visoje ES taikomo taisyklių rinkinio; dažnai tai sumažina vartotojų išlaidas.
            
            
               Įvairios trečiosios šalys, kaip antai Pietų Afrikos Respublika
                  6
               , Honkongas
                  7
               , Kinija, Brazilija
                  8
               , Argentina
                  9
               , Peru, Čilė
                  10
               , Turkija, Iranas, Arabų Emyratai, Gana ir kitos, jau yra nustačiusios ar arba šiuo metu rengia į europinę sistemą panašias politikos sistemas ir su energija susijusius jų gaminius privaloma ženklinti atitinkamomis energijos vartojimo efektyvumo etiketėmis, kurios iš esmės panašios į Europos energijos vartojimo efektyvumo etiketę. 
            
            
               
                  
            
            
               1 pav. Keturios šiuo metu galiojančiu reglamentu nustatytos televizijos aparatų energijos vartojimo efektyvumo etiketės
            
            
               2014 m. spalio mėn. užbaigtu bendru energijos vartojimo efektyvumo etiketės ir galimų jos pakeitimų suprantamumo vartotojams bei įtakos pirkimo sprendimams tyrimu
                  11
                remtasi peržiūrint Parlamento ir Tarybos direktyvą 2010/30/ES dėl energijos vartojimo efektyvumo ženklinimo
                  12
               . Atlikus tyrimą paaiškėjo, kad Energijos vartojimo efektyvumo etiketę pripažįsta ir naudoja 85 proc. europiečių
                  13
                ir ji yra antras geriausiai žinomas su ES susijęs simbolis
                  14
                po euro valiutos simbolio. Dauguma ES vartotojų sugebėjo teisingai nurodyti ekonomiškiausią naudoti gaminį, parodydami, kad supranta etiketėje pateiktos informacijos, pvz., kWh per metus, reikšmę. 
            
            
               2017 m. rugpjūčio mėn. įsigaliojo naujas Europos Parlamento ir Tarybos Reglamentas (ES) Nr. 2017/1369 dėl energijos vartojimo efektyvumo ženklinimo, kuriuo panaikinama Direktyva 2010/30/ES
                  15
               . Pagal panaikintą direktyvą į energijos vartojimo efektyvumo etiketes leista įtraukti A+ – A+++ klases, siekiant spręsti aukščiausios A klasės perpildymo problemą. Laikui bėgant dėl technologinės plėtros A+ – A+++ klasės taip pat tapo perpildytos, todėl etiketės tapo gerokai mažiau veiksmingos. Siekiant rasti išeitį, naujajame pagrindų reglamente reikalaujama pakeisti esamas energijos vartojimo efektyvumo etikečių skales, sugrįžtant prie pirminės A–G skalės. Energijos vartojimo efektyvumo ženklinimo pagrindų reglamento 11 straipsnyje nurodytos penkios prioritetinės gaminių grupės, dėl kurių ne vėliau kaip 2018 m. lapkričio 2 d. turi būti priimti nauji deleguotieji aktai, kuriuose nustatomos pakeistos energijos vartojimo etikečių skalės. Viena iš prioritetinių gaminių grupių yra televizijos aparatai.
            
            
               Galiausiai, kelios naujos politikos iniciatyvos rodo, kad ekologinio projektavimo ir energijos vartojimo efektyvumo ženklinimo politika yra svarbi atsižvelgiant į platesnį politinį kontekstą, visų pirma į:
            
            
               ·Energetikos sąjungos pagrindų strategiją, pagal kurią raginama kurti tvarią, mažaanglę ir klimatui nekenksmingą ekonomiką; 
            
            
               ·Paryžiaus susitarimą
                  16
               , kuriame raginama dėti daugiau pastangų mažinant išmetamo anglies dioksido kiekį; 
            
            
               ·Geteborgo protokolą
                  17
               , kuriuo siekiama kontroliuoti oro taršą; 
            
            
               ·Žiedinės ekonomikos iniciatyvą
                  18
               , kurioje, be kita ko, pabrėžiama, kad į ekologinio projektavimo reikalavimus turi būti įtraukti tinkamumo remontuoti bei perdirbti ir patvarumo aspektai; 
            
            
               ·apyvartinių taršos leidimų prekybos sistemą (ATLPS)
                  19
               , kuria siekiama ekonomiškai efektyviai sumažinti šiltnamio efektą sukeliančių dujų (ŠESD) kiekį, kuris netiesiogiai priklauso nuo elektros energiją vartojančių gaminių, kuriems taikoma ekologinio projektavimo ir energijos vartojimo efektyvumo ženklinimo politika, suvartojamos elektros energijos kiekio, ir 
            
            
               ·Energetinio saugumo strategiją
                  20
               , kuria siekiama užtikrinti patikimą energijos tiekimą.
            
            
               Pagal ekologinio projektavimo ir energijos vartojimo efektyvumo ženklinimo sistemą televizijos aparatai ir televizijos monitoriai reglamentuojami Komisijos reglamentu (EB) Nr. 642/2009
                  21
                (dėl ekologinio projektavimo) ir Komisijos deleguotuoju Reglamentu (ES) Nr. 1062/2010
                  22
                (dėl energijos vartojimo efektyvumo ženklinimo). Reglamento (ES) Nr. 1062/2010 7 straipsniu reikalaujama per 5 metus (t. y. iki 2015 m. gruodžio mėn.) atlikti peržiūrą.
            
         
         
            
               Be to, į Komisijos 2016–2019 m. ekologinio projektavimo darbo planą
                  23
                taip pat įtraukta abiejų reglamentų peržiūra, kurią atliekant visų pirma reikalaujama išnagrinėti, kaip būtų galima įvertinti žiedinei ekonomikai aktualius aspektus ir į juos atsižvelgti. Tai atitinka Žiedinės ekonomikos iniciatyvą
                  24
               , kurioje padaryta išvada, kad siekiant tikslų labai svarbus yra gaminio projektavimas, nes jis gali turėti reikšmingą poveikį per visą gaminio gyvavimo ciklą (pvz., kai gaminio konstrukcija daro jį patvaresnį arba lengviau remontuojamą, pakartotinai panaudojamą ar perdirbamą). Be to, 2016–2019 m. Ekologinio projektavimo darbo plane konkrečiai nurodyta, kad į galiojančių televizijos aparatų reglamentų peržiūrą turi būti įtraukti informaciniai vaizduokliai.
            
            
               1.2.Bendrosios aplinkybės
            
            
               Ekologinio projektavimo ir energijos vartojimo efektyvumo ženklinimo teisės aktų sistema
                  25
                sukuriamas rinkos skatinimo ir ribojimo mechanizmas, kuriuo siekiama mažinti išmetamo anglies dioksido kiekį (
               
                  2 pav.
               
               ) smarkiai paveikiant vartotojų pasirinkimą perkant energiją vartojančius gaminius. 
            
            
               Šios dvi politikos sistemos padeda užtikrinti, kad ES rinkai teikiami gaminiai atliktų tą patį darbą naudodami mažiau energijos. Prognozuojama, kad iki 2020 m. energijos vartojimo efektyvumo ženklinimas ir ekologinio projektavimo reikalavimai padės sutaupyti apie 165 mln. tne (milijonų tonų naftos ekvivalento) ES – apytikriai tiek pat, kiek Italijoje per metus suvartojama pirminės energijos. Vertinant santykinai, tai gali padėti daugiau kaip 9 proc. sumažinti bendrą ES suvartojamos energijos kiekį
                  26
                ir 7 proc. sumažinti išmetamo anglies dioksido kiekį. 2030 m. prognozės dar geresnės – bendras ES suvartojamos energijos kiekis sumažėtų 15 proc., o bendras ES išmetamo anglies dioksido kiekis – 11 proc.
                  27
               .
            
            
            
               
                  
            
            
               2 pav. Ekologinio projektavimo poveikis atskirai ir kartu su energijos vartojimo efektyvumo ženklinimo poveikiu
            
            
               Šios dvi politikos sistemos taip pat padeda mažinti vartotojų išlaidas – mažėja ne tik sąskaitos už elektrą
                  28
               , bet ir gaminių kaina, nes gamintojai turi gaminti tik vieną reglamentavimo sistemą ES lygmeniu atitinkančius modelius.
            
            
               Pagerėjo visų elektroninių vaizduoklių energijos vartojimo efektyvumas, visų pirma dėl televizijos aparatų gamybos sektoriaus pasiekimų. Tačiau apskaičiuota, kad nesiimant taisomųjų veiksmų elektroniniai vaizduokliai ir toliau vartos didelę dalį energijos, visų pirma dėl to, kad jie tampa didesni ir jų daugėja. Tai visų pirma pasakytina apie informacinius vaizduoklius (žr. 
               
                  3 pav.
               
               ), kurie paprastai yra didesni, pasižymi kur kas didesniu skaisčiu ir jų rinka nepaprastai greitai auga.
            
            
               
                  
            
            
               3 pav. Trijų pagrindinių tipų elektroninių vaizduoklių metinis energijos suvartojimas (TWh) įjungties veiksena 1990–2030 m. pagal įprastinės veiklos scenarijų (šaltinis – VHK, 2018 m.)
            
            
               Iki šiol iš įvairių tipų elektroninių vaizduoklių energijos vartojimo efektyvumo ženklinimo priemonės ir ekologinio projektavimo reikalavimai buvo taikomi tik televizijos aparatams (atitinkamai pagal Reglamentą (ES) Nr. 1062/2010 ir Reglamentą (EB) Nr. 642/2009). Kitiems vaizduokliams taikomi tik horizontalieji reikalavimai (t. y. Komisijos reglamentas (EB) Nr. 1275/2008 dėl budėjimo režimo).
            
            
               Galiojantys reglamentai grindžiami daugiau nei 10 metų senumo parengiamuoju tyrimu ir vertinimu
                  29
               . Kaip reikalaujama pagal peržiūros nuostatą, Komisija 2012 m. pradėjo peržiūrėti du televizijos aparatų reglamentus ir peržiūros išvadas pateikė suinteresuotiesiems subjektams. Peržiūra jau tada atskleidė reguliavimo spragų ir rinkos nepakankamumų, kurie trukdė visapusiškai išnaudoti numatytą energijos taupymo potencialą. Platesniu mastu surinkta informacija ir dar kartą išanalizuoti duomenys parodė, kad dera imtis taisomųjų veiksmų. Iš viso nuo 2012 m. iki 2017 m. pabaigos keturiais skirtingais etapais išanalizuota daugiau kaip 3 tūkstančius ES rinkai pateiktų elektroninių vaizduoklių modelių apimanti duomenų bazė.
            
            
               Jau peržiūros pradžioje buvo pabrėžti rinkos nepakankamumai ir reguliavimo trūkumai, o ją tęsiant iškilo įvairių naujų spręstinų klausimų, kuriuos televizijos aparatų atveju galima apibendrinti taip:
            
            
               –nepakankamai griežti minimalūs ekologinio projektavimo reikalavimai ir netinkami energijos vartojimo efektyvumo klasių intervalai dėl sparčių nenumatytų technologinių pokyčių
                  30
               . Dėl to labai greitai persipildė aukščiausios klasės: jau 2017 m. daugiau nei 85 proc. ES parduodamų televizijos aparatų buvo aukštesnės nei B klasės;
            
            
               –smarkiai didėja įvairių elektroninių vaizduoklių – televizijos aparatų, kompiuterių monitorių ir informacinių vaizduoklių – funkcijų konvergencija, dėl kurios gali atsirasti reguliavimo spragų. Televizijos aparatai vis geriau pritaikomi naršyti internete, žiūrėti srautiniu būdu siunčiamą interneto turinį ir net žaisti vaizdo žaidimus. Įvairūs vaizduokliai dažnai naudojami turiniui, kuris paprastai būdavo žiūrimas tik per televizijos aparatus, žiūrėti. Be to, reglamente pateikta pasenusi termino „televizijos monitorius“ apibrėžtis apima daugelį šiuo metu rinkoje esančių kompiuterių monitorių
                  31
               ;
            
            
               –nėra nustatyta reikalavimų dėl naujų imlumą energijai didinančių savybių, kaip antai didelės dinaminės srities (HDR), kuri pirmą kartą pažangiausiuose modeliuose atsirado 2016 m. ir vis dažniau diegiama ir įperkamesniuose modeliuose (nors turinio, kuriam pritaikoma ši technologija, prieinamumas vis dar itin ribotas). Prastai įdiegta HDR gali daugiau kaip dvigubai padidinti elektroninio vaizduoklio suvartojamos energijos kiekį;
            
            
               –trūksta reikalavimų dėl medžiagų naudojimo efektyvumo aspektų.
            
            
               Siūlomo energijos vartojimo efektyvumo ženklinimo reglamento tikslas – atnaujinti paskatą gamintojams didinti elektroninių vaizduoklių energijos vartojimo efektyvumą užtikrinant, kad rinka intensyviau įsisavintų energiją taupančius gaminius, visų pirma:
            
            
               ·į reglamento taikymo sritį įtraukiant labiausiai įprastus elektroninius vaizduoklius;
            
         
         
            
               ·nuo dabartinės energijos vartojimo efektyvumo etikečių skalės A+++ – D (1 pav.) grįžtant prie pirminės A–G skalės; 
            
            
               ·užtikrinant, kad etiketėse vartotojams pateikiama informacija geriau atitiktų realų naudojimą, ir sudarant geresnes sąlygas vartotojams savo sprendimus dėl pirkinių grįsti informacija apie palyginamus gaminius.
            
            
               1.3.Pasiūlymo srityje galiojančios nuostatos
            
            
               Galiojančios priemonės, susijusios su elektroninių vaizduoklių aplinkosauginio veiksmingumo aspektu:
            
            
               –Direktyva 2010/30/ES
                  32
                dėl su energija susijusių gaminių suvartojamos energijos ir kitų išteklių nurodymo ženklinant gaminį ir apie jį pateikiant standartinę informaciją,
            
            
               –Direktyva 2009/125/EB
                  33
               , nustatanti ekologinio projektavimo reikalavimų su energija susijusiems gaminiams nustatymo sistemą,
            
            
               –Reglamentas (ES) Nr. 1062/2010
                  34
                dėl televizijos aparatų ženklinimo energijos vartojimo efektyvumo etikete,
            
            
               –Reglamentas (ES) Nr. 642/2009
                  35
                dėl televizijos aparatų ekologinio projektavimo reikalavimų.
            
            
               Be to, Komisijos sprendimu 2009/300/EB, kuriuo nustatomi patikslinti ekologiniai kriterijai, taikomi suteikiant Bendrijos ekologinį ženklą, televizijos aparatams nustatyti tam tikri griežtesni energijos vartojimo efektyvumo reikalavimai ir sprendžiami kiti su aplinka susiję klausimai
                  36
               . 
            
            
               Be to, Reglamentas (EB) Nr. 1275/2008 dėl budėjimo režimo taikomas vaizduokliams, kuriems netaikomas televizijos aparatų reglamentas. Galiausiai, monitoriai ir informaciniai vaizduokliai buvo įtraukti į jau nebegaliojantį ES ir JAV susitarimą „Energy Star“ (C priedą). Todėl monitoriams ir informaciniams vaizduokliams šiuo metu nebetaikoma jokia ženklinimo programa, net ir savanoriška, ir nėra jokių ženklinimo priemonių, kurias būtų galima šiems gaminiams taikyti kaip viešųjų pirkimų kriterijus.
            
            
               1.4.Derėjimas su kitomis ES politikos sritimis ir tikslais
            
            
               Siekis padėti rinkai įsisavinti efektyviai energiją vartojančius elektroninius vaizduoklius padės įgyvendinti 2020 m. ir 2030 m. energijos vartojimo efektyvumo ir išmetamų šiltnamio efektą sukeliančių dujų kiekio mažinimo tikslus
                  37
               . Jo tikslas – remti efektyvesnį ir tausesnį išteklių naudojimą, saugoti aplinką, stiprinti ES lyderystę plėtojant naujas žaliąsias technologijas, gerinti verslo aplinką ir padėti vartotojams savo pasirinkimą grįsti informacija.
            
            
               2.Konsultacijos prieš priimant aktą
            
            
               2.1.Konsultacijos su suinteresuotosiomis šalimis
            
            
               ES ir tarptautiniai suinteresuotieji subjektai bei valstybių narių ekspertai nuo pat pradžių dalyvavo šiame procese.
            
            
               Pasiūlymas dėl energijos vartojimo efektyvumo ženklinimo ir galimų ekologinio projektavimo reikalavimų buvo aptartas keturiuose skirtinguose konsultacijų forumuose, kuriuose dalyvavo valstybių narių ekspertai, gamintojų, aplinkosaugos nevyriausybinių organizacijų (NVO) ir vartotojų organizacijų atstovai. Diskusijose taip pat dalyvavo daugelio kitų organizacijų, pavyzdžiui, perdirbimo pramonei, remontininkams, atliekų tvarkymo ir aplinkosaugos tarnyboms (savivaldybėms ir privačiajam sektoriui) atstovaujančių Europos organizacijų, atstovai. 
            
            
               Visi susiję darbiniai dokumentai buvo perduoti valstybėms narėms, Europos Parlamentui ir suinteresuotosioms šalims ir prieš 30 dienų iki konsultacijų forumų posėdžių paskelbti Komisijos CIRCA svetainėje. Po konsultacijų forumo posėdžių suinteresuotiesiems subjektams buvo skirta dar 30 dienų pastaboms raštu pateikti (paskelbtos CIRCA
                  38
                svetainėje).
            
            
               Be to, Komisijos tarnybos ir įvairūs suinteresuotieji subjektai aptarė konkrečius atskirų reikalavimų aspektus keliuose dvišaliuose ir daugiašaliuose nuo 2013 m. ir 2018 m. kovo mėn. įvykusiuose susitikimuose. Procesas vyko atvirai, atsižvelgiant į visų susijusių suinteresuotųjų subjektų ir nepriklausomų techninių ekspertų nuomones.
            
            
               Iš esmės valstybės narės ir suinteresuotieji subjektai pritarė siūlomai elektroninių vaizduoklių energijos vartojimo efektyvumo ženklinimo sistemai. 
            
            
               Kalbant apie taikymo gaminiams sritį, po diskusijų ankstesniame 2009 m. konsultacijų forume
                  39
                ir 2012 m. konsultacijų forumo didžioji dauguma valstybių narių ir NVO susitarė dėl siūlomo ženklinimo sistemos taikymo srities išplėtimo, kad ji apimtų ir kitus elektroninius vaizduoklius, kurie nėra televizijos aparatai. Tačiau gamintojai paprašė leisti taikyti išimtis arba skirtingus reikalavimus specializuotiems vaizduokliams, pvz., viešiesiems informaciniams vaizduokliams, profesionaliesiems monitoriams, skirtiems grafinėms ir transliavimo programoms.
            
         
         
            
               Į siūlomą energijos vartojimo efektyvumo ženklinimo priemonę įtrauktos valstybių narių ir suinteresuotųjų subjektų konsultacijų forumo posėdžiuose ir po jų pateiktos pastabos. 
            
            
               Parengiamojo proceso metu buvo surinkta papildomų įrodymų ir duomenų 2013 m. poveikio vertinimui
                  40
                ir jo pirmajam atnaujinimui 2015 m. Rinkos ir techninių duomenų gauta keliuose dvišaliuose ir daugiašaliuose susitikimuose su suinteresuotaisiais subjektais arba pasinaudojant viešai prieinamais duomenimis
                  41
               .
            
            
               Be to, siekdama paremti siūlomų ekologinio projektavimo ir energijos vartojimo efektyvumo ženklinimo priemonių kūrimą, Komisija parengė duomenų rinkinį, kuriame pateikiama duomenų apie elektroninių vaizduoklių (daugiausia televizijos aparatų ir kompiuterių monitorių) aplinkosauginį veiksmingumą; rinkinys atnaujintas keturis kartus siekiant atspindėti rinką
                  42
               . Tai padeda užtikrinti, kad būtų nustatyti tinkamo užmojo reikalavimai ir kad jie atspindėtų naujausią technologinę pažangą. 
            
            
               
                  
            
            
               4 pav.
                     Remiantis vartotojų suprantamumo ir aktualumo tyrimu pasiūlyta energijos vartojimo efektyvumo etiketė
            
            
               Energijos vartojimo efektyvumo ženklinimo pagrindų Reglamente (ES) 2017/1369 nustatyta, kad rengdama deleguotuosius aktus Komisija su tipiškų Sąjungos vartotojų grupėmis išbando etikečių dizainą ir turinį, siekdama užtikrinti, kad jie aiškiai suprastų etiketes. 2017 m. buvo vykdytas tyrimas siekiant informuoti apie naują elektroninių vaizduoklių energijos vartojimo efektyvumo etiketę, taip pat atlikta internetinė apklausa, kurioje dalyvavo 4081 potencialus vartotojas iš septynių ES šalių
                  43
               . Tyrime siūlyta į etiketę įtraukti skirtingas piktogramas ir informaciją. Maždaug pusė gyventojų visiškai nesupranta (arba menkai supranta), kuo skiriasi nurodyti energijos (t. y. kWh) arba galios (t. y. vatais) duomenys, tačiau kiekvienas skaičius yra naudingas gaminiams palyginti. Pagal tyrimo duomenis sukurta etiketės forma pateikta 4 paveiksle. Per paskesnes konsultacijas kilo abejonių dėl standartizuotą išorinį maitinimo šaltinį (žr. 4 pav.), kuris siūlomas kaip patvarumo ir tinkamumo remontuoti rodiklis, vaizduojančios piktogramos suprantamumo
                  44
               . 
            
            
               2018 m. vasario 12 d. – gegužės 7 d. vyko viešos konsultacijos internetu
                  45
                siekiant surinkti suinteresuotųjų šalių nuomones tokiais klausimais, kaip numatomas galimų teisinių priemonių poveikis verslui ir energijos vartojimo tendencijoms.
            
            
               Konsultacijose pateikta bendra ekologinio projektavimo ir energijos vartojimo efektyvumo ženklinimo dalis, o po jos – su konkrečiais gaminiais: i) šaldytuvais, ii) indaplovėmis, iii) skalbyklėmis, iv) televizoriais, v) elektroniniais vaizduokliais ir vi) apšvietimo prietaisais susiję klausimai. 
            
            
               Gauta 1 230 atsakymų, iš jų 67 proc. – vartotojų ir 19 proc. – įmonių (iš jų trys ketvirtadaliai MVĮ ir ketvirtadalis – didelės įmonės). Nevyriausybinės organizacijos sudarė 6 proc. respondentų, o 7 proc. – kiti respondentai. Nacionalinės ar vietos valdžios institucijos sudarė mažiau nei 1 proc. respondentų, o nacionalinės rinkos priežiūros institucijos – 0,25 proc.. 
            
            
               Pažymėtina, kad iš 1 230 respondentų 719 (58 proc.) atsakė tik į su apšvietimu susijusius klausimus, kurie buvo su apšvietimu teatruose susijusios koordinuotos kampanijos dalis. 
            
            
               Maždaug 63 proc. dalyvių pritarė ekologinio projektavimo reikalavimų dėl tinkamumo remontuoti ir patvarumo įtraukimui, o 65 proc. respondentų manė, kad ši informacija turėtų būti pateikta energijos vartojimo efektyvumo etiketėse. 
            
            
               Kalbant apie gaminių tinkamumą remontuoti, dauguma dalyvių kaip labai svarbius arba svarbius (62–68 proc.)
                  46
                įvertino šiuos aspektus: garantiją, galimybę gauti atsarginių dalių ir išsamų remonto bei techninės priežiūros vadovą. Atsarginių dalių pristatymo trukmę 56 proc. dalyvių įvertino kaip labai svarbią arba svarbią.
            
            
               Viešose konsultacijose dėl elektroninių vaizduoklių daugiausia dėmesio skirta energijos vartojimo efektyvumo etiketės pakeitimo variantams. Dauguma respondentų manė, kad etiketėje turėtų būti nurodytas bent vaizduoklio ekrano plotas, jo skyros lygis, didelės dinaminės srities (HDR) funkcijos naudojimas ir metinis suvartojamos energijos kiekis.
            
            
               2.2.Poveikio vertinimas
            
            
               Galimų politikos priemonių poveikio vertinimas atliktas pagal Direktyvos 2009/125/EB 15 straipsnio 4 dalies b punktą. Pirmas poveikio vertinimas buvo atliktas 2013 m.
                  47
               , o pirmasis išsamus atnaujinimas užbaigtas 2015 m. Prie šio pasiūlymo pridedamas poveikio vertinimas parengtas išsamiai peržiūrėjus ankstesnį atnaujintą vertinimą; jis parengtas panaudojant naujus įrodymus, papildomus vertybinių popierių rinkos duomenis ir atsižvelgiant į pastabas, gautas prieš pirmiau minėtus konsultacijų forumus, jų metu ir po jų, per pastaruosius 6 metus nuo peržiūros proceso pradžios Komisijai adresuotus pozicijos raštus, etiketės tyrimą ir viešas konsultacijas internetu. Reglamentavimo patikros valdyba pareikalavo, kad pirmasis poveikio vertinimo projektas būtų peržiūrėtas, siekiant aiškiau nustatyti problemą ir geriau integruoti žiedinės ekonomikos aspektus. Antrajame projekte patobulinus duomenis ir įtraukus įrodymų apie žiedinės ekonomikos aspektus bei pagerinus, palyginti su pirminiu variantu, konsultacijų proceso aprašymą, jam buvo pritarta. 
            
            
               Skirtingų politikos galimybių, pagal kurias televizijos aparatams ir kitiems elektroniniams vaizduokliams nustatoma nauja energijos vartojimo efektyvumo etiketė (kartu su naujais ekologinio projektavimo reikalavimais), poveikis buvo įvertintas lyginant su įprastos veiklos scenarijumi. Išnagrinėti trys skirtingi persvarstytų energijos vartojimo efektyvumo ženklinimo (ir ekologinio projektavimo) priemonių pasiūlymai, t. y. ECO, didelio užmojo ir nuosaikus scenarijai. Buvo apsvarstytos ir atmestos dar trys politikos galimybės, t. y. nesiimti jokių naujų ES lygmens veiksmų, panaikinti esamą televizijos aparatams taikomą reglamentą ir leisti pramonės sektoriui priimti savireguliavimo priemonę. ECO pasiūlymas atitinka 2017 m. liepos mėn. konsultacijų forumui pateiktus darbinius dokumentus ir yra paremtas per dvejas ankstesnes 2014 m. ir 2012 m. diskusijas pateiktais pasiūlymais. Į didelio užmojo galimybę iš dalies įtrauktas primygtinas ir kartotinis įvairių valstybių narių ir NVO prašymas išplėsti taikymo sritį, į ją įtraukiant informacinius vaizduoklius
                  48
               , o nuosaikioje galimybėje atsižvelgta į gamintojų prašymus dėl nuosaikesnių reikalavimų naujoms funkcijoms ir technologijoms, pvz., UHD/HDR ir OLED.
            
            
               Remiantis sąnaudų ir naudos vertinimu, pirmenybė teikiama elektroninių vaizduoklių energijos vartojimo efektyvumo ženklinimo ir ekologinio projektavimo reikalavimų deriniui, kad būtų galima spręsti reguliavimo ir rinkos trūkumų problemas elektroninių vaizduoklių sektoriuje.
            
            
               Todėl pasirinkta galimybė nustatyti trijų pagrindinių vaizduoklių gaminių kategorijų (televizijos aparatų, monitorių ir informacinių vaizduoklių) energijos vartojimo efektyvumo ženklinimo sistemą, kartu su ekologinio projektavimo reikalavimais, nes taip energijos sutaupoma daugiausia.
            
            
               Po to vyko vidaus konsultacijų procesas ir į teisės akto pasiūlymą bei gretutinius dokumentus buvo įtraukta keletas pasiūlymų ir išsamių patobulinimų.
            
            
               2.3.Atgalinio ryšio mechanizmas
            
         
         
            
               2018 m. spalio mėn. buvo paskelbta, kad dėl pasiūlymo projekto vieną mėnesį galima teikti pastabas. Iš įmonių, verslo asociacijų ir NVO gauta šešiolika pastabų. Pramonės sektorius, kai kurios verslo asociacijos ir NVO palankiai įvertino reikalavimą nurodyti galią (arba energijos suvartojimą) vaizduokliui rodant vaizdus HDR veiksena, ir tos veiksenos efektyvumo klasę nurodyti atskiroje skalėje
                  49
               . NVO prašė nustatyti griežtesnes taisykles dėl programinės įrangos atnaujinimo (nepabloginant veikimo ar energijos vartojimo). Gamintojai išreiškė susirūpinimą dėl griežtų energijos vartojimo efektyvumo reikalavimų
                  50
                ir reikalavimo atskleisti informaciją apie remontą, kuri gali suteikti pranašumą konkurentams
                  51
               . NVO pageidavo dar labiau išplėsti taikymo sritį, o kai kurie gamintojai nepritarė siūlomam taikymo srities išplėtimui, į ją įtraukiant elektroninius informacinius vaizduoklius. NVO ir vienas gamintojas buvo skeptiškai nusiteikę dėl piktogramos, susijusios su išoriniu maitinimo šaltiniu, veiksmingumo. Kai kurie papildomi atsiliepimai buvo labiau susiję su ekologinio projektavimo pasiūlymu
                  52
               .
            
            
               3.Deleguotojo akto teisiniai aspektai
            
            
               Siūloma priemonė taikoma elektroniniams vaizduokliams, nepriklausomai nuo vaizduoklio technologijos. Vaizduokliams, kuriems netaikomi ekologinio projektavimo reglamento įjungties veiksenos reikalavimai, visiškai netaikomi energijos vartojimo efektyvumo ženklinimo reikalavimai, išskyrus informacinius vaizduoklius, kuriems taikomas pataisos koeficientas, kad būtų atsižvelgta į šiai gaminių grupei, palyginti su televizijos aparatais ar kompiuterių monitoriais, būdingą didesnį šviesumą
                  53
               .
            
            
               Į kitus gaminius, kaip antai kompiuterius, šaldytuvus, prekybos automatus ir kt., įtaisytiems vaizduokliams, taip pat į transporto priemones įmontuotiems vaizduokliams ir medicininiams vaizduokliams nei ekologinio projektavimo, nei ženklinimo reglamentas netaikomi.
            
            
               Visuose ankstesniuose pasiūlytų priemonių projektuose naudota ta pati ekologinio projektavimo formulė energijos vartojimo efektyvumo indeksui (EEI) apskaičiuoti, siekiant, kad G klasės apatinė riba tinkamai atitiktų ekologinio projektavimo reglamentu leidžiamą didžiausią ribą. Vis dėlto valstybės narės galiausiai pasirinko šiek tiek pakeistą energijos vartojimo efektyvumo ženklinimo formulę, kuri yra ne tokia griežta mažiems vaizduokliams, tačiau daug labiau ribojanti didesniems:
            
            
                     
                  
                  
                     
                     
                  
               
               Reikalavimai bus nustatyti dviem etapais.
            
            
                     
                        1 lentelė. ECO energijos vartojimo efektyvumo klasės
                     
                  
               
                     
                        Energijos vartojimo efektyvumo klasė
                     
                  
                  
                     
                        Naujas EEI
                     
                  
               
                     
                        A
                     
                  
                  
                     
                           EEI < 0,30
                     
                  
               
                     
                        B
                     
                  
                  
                     
                        0,30 ≤ EEI < 0,40
                     
                  
               
                     
                        C
                     
                  
                  
                     
                        0,40 ≤ EEI < 0,50
                     
                  
               
                     
                        D
                     
                  
                  
                     
                        0,50 ≤ EEI < 0,60
                     
                  
               
                     
                        E
                     
                  
                  
                     
                        0,60 ≤ EEI < 0,75
                     
                  
               
                     
                        F
                     
                  
                  
                     
                        0,75 ≤ EEI < 0,90
                     
                  
               
                     
                        G
                     
                  
                  
                     
                           0,90 ≤ EEI 
                     
                  
               
               Dabartinių ir naujų energijos vartojimo efektyvumo klasių palyginimas gali būti tik apytikslis, nes ribinių verčių nustatymo formulės yra skirtingos: linijinė dabartiniame reglamente ir kreivinė naujajame pasiūlyme. Tai parodoma 
               
                  5 pav.
               
               , kuriame lyginami palyginti maži vaizduokliai.
            
            
               
                  
            
            
               5 pav. Apytikslis naujų ir senų energijos vartojimo efektyvumo klasių palyginimas
            
            
               
                  6 pav.
               
                vizualiai parodomas į 2014–2017 m. duomenų rinkinį įtrauktų elektroninių vaizduoklių pasiskirstymas, darant prielaidą, kad keičiant televizijos aparatų skalę ir nustatant ženklinimo reikalavimus kitiems monitoriams, kuriems dabartinis reglamentas netaikomas, rinkoje bus tie patys vaizduokliai. Minimaliais ekologinio projektavimo reikalavimais būtų pašalinti visi virš raudonos linijos esantys vaizduokliai. Tačiau labai mažai tikėtina, kad 2014 m. rinkoje esantys modeliai vis dar bus rinkoje 2021 m. 
            
            
               
                  
            
            
               6 pav. 
                     Pagal naujas ženklinimo klases nepatikslintas 2018 m. duomenų rinkinio vaizduoklių pasiskirstymas
            
            
               
                  7 pav.
               
                pateikiamas į tą patį duomenų rinkinį įtrauktas energijos vartojimo efektyvumo patikslinimas remiantis vidutiniais patobulinimais, pastebėtais lyginant 2012 m. ir 2017 m. duomenų rinkinius.
            
            
               
                  
            
            
               7 pav.
                     2018 m. duomenų rinkinio vaizduoklių pasiskirstymas atsižvelgiant į numatomus patobulinimus įsigaliojus pakeistos skalės etiketėms
            
            
               
                  8 pav.
               
                prognozuojamas to paties duomenų rinkinio, darant tas pačias prielaidas, hipotetinis paskirstymas 2025 ir 2030 m.
            
            
               
                  
               
                  
            
            
               8 pav.
                     2018 m. duomenų rinkinio vaizduoklių pasiskirstymas 2025 m. (kairėje) ir 2030 m. (dešinėje), atsižvelgiant į numatomus patobulinimus
            
         
         
            
               
                  9 pav.
               
                parodoma numatoma energijos vartojimo efektyvumo ženklinimo tendencija pagal ECO scenarijų. Pagal nuosaikų scenarijų žemesnėse klasėse būtų daugiau gaminių (nes pagal ekologinio projektavimo reikalavimus rinkai leidžiama pateikti daugiau gaminių). Kad žemesnėse energijos vartojimo efektyvumo klasėse bus daugiau gaminių, numatoma ir pagal didelio užmojo scenarijų, pagal kurį informaciniai vaizduokliai patenka į taikymo sritį. „Ed x“ nurodo tris skirtingus iš pradžių pasiūlytus ekologinio projektavimo etapus (tada 3 etapo buvo atsisakyta).
            
            
               
                  
            
            
               9 pav.
                     2010–2030 m. ES prieinamų standartinių elektroninių vaizduoklių modelių energijos vartojimo efektyvumo klasių pasiskirstymas (faktinė padėtis 2013–2016 m. ir prognozuojama padėtis 2017–2030 m.), atsižvelgiant į siūlomas ekologinio projektavimo ir energijos vartojimo efektyvumo ženklinimo priemones
            
            
               Šios gaminių grupės prognozėse yra daug netikrumo, nes dėl naujų technologijų gali būti pasiektas energijos vartojimo efektyvumą didinantis lūžio taškas
                  54
               , taip pat gali atsirasti naujų efektyvumą bloginančių funkcijų. 
            
            
               Galiausiai neįrodyta, kad mažmeninės kainos tiesiogiai priklauso nuo elektroninių vaizduoklių energijos vartojimo efektyvumo lygio, nes nustatant gaminio kainą, be energijos vartojimo, lemiamą įtaką turi daug kitų veiksnių, tokių kaip vaizduoklio dydis, skyra, naujų technologijų taikymas ir siūlomos funkcijos, visų pirma susijusios su „išmanumu“. 
            
            
               Nauja etiketė apimtų dvi energijos vartojimo efektyvumo klases: vieną įprastai rodomam vaizdui
                  55
               , kitą – HDR veiksenai, kuri etiketėje nurodoma atskirai
                  56
               . To priežastis yra tai, kad dėl HDR naujumo ir nepakankamų turimų duomenų ekologinio projektavimo reglamente nenustatyta minimalaus energijos vartojimo efektyvumo indekso, o taikyti standartinės dinaminės srities (SDR) ir HDR svertinį derinį nebūtų tinkama
                  57
               .
            
            
               Turėtų būti lyginami to paties dydžio ir skyros vaizduokliai. Todėl etiketėje turi būti pateikta pagrindinė informacija, kad būtų galima lyginti palyginamus vaizduoklius. 
            
            
               Standartizuotų išorinių maitinimo šaltinių (kurie taip pat netinkamai vadinami įkrovikliais) sklaida gali padidinti tinkamumą remontuoti
                  58
                ir patvarumą bei palengvinti perdirbamumą
                  59
               , tačiau nebuvo nustatyta jokios gerai žinomos arba įtikinamos piktogramos, kurią būtų galima įtraukti į etiketę.
            
            
               4.Teisinis pagrindas, subsidiarumo ir proporcingumo principai
            
            
               4.1.Teisinis pagrindas
            
            
               Siūlomas reglamentas yra pagal Reglamentą (ES) 2017/1369, ypač jo 11 ir 16 straipsnius, priimama deleguotoji priemonė. Reglamentas (ES) 2017/1369 savo ruožtu yra paremtas Sutarties 194 straipsnio 2 dalimi.
            
            
               4.2.Subsidiarumo principas
            
            
               Elektroninių vaizduoklių energijos vartojimo efektyvumo ženklinimo priemones priėmus atskirų valstybių narių nacionaliniais teisės aktais būtų sudarytos kliūtys laisvam prekių judėjimui ES. Būtina, kad tokių visoje ES galiojančių priemonių turinys būtų vienodas. Todėl, laikantis subsidiarumo principo, aptariamas priemones reikėtų priimti ES lygmeniu.
            
            
               4.3.Proporcingumo principas
            
            
               Pagal proporcingumo principą šia priemone neviršijama to, kas būtina tikslui pasiekti, t. y. nustatyti suderintus elektroninių vaizduoklių energijos vartojimo efektyvumo ženklinimo reikalavimus. Juo panaikinamas ir pakeičiamas galiojantis reglamentas. Juo nustatomi reikalavimai, kuriais technologijų lyderiai skatinami investuoti į itin efektyvius elektroninius vaizduoklius.
            
            
               5.Priemonės pasirinkimas
            
            
               Siūloma priemonė: deleguotasis reglamentas.
            
            
               Kitos priemonės nebūtų tinkamos dėl toliau nurodytos priežasties (-čių).
            
            
               Įgyvendinamoji priemonė yra reglamentas, kuris tiesiogiai taikomas visose valstybėse narėse. Reglamentas pasirinktas todėl, kad veiksmo tikslus veiksmingiausiai galima pasiekti visoje ES nustačius visiškai suderintus reikalavimus. Juo taip pat panaikinamas ir pakeičiamas galiojantis Komisijos reglamentas. Be to, taip užtikrinama, kad nacionalinės ir ES administravimo įstaigos nepatirtų jokių išlaidų, susijusių su įgyvendinimo teisės aktų perkėlimu į nacionalinę teisę.
            
            
               6.Poveikis biudžetui
            
         
         
            
               Pasiūlymas ES biudžetui poveikio neturi.
            
            
               7.Papildoma informacija
            
            
               Peržiūros, persvarstymo, laikino galiojimo sąlyga
            
            
               Į pasiūlymą įtraukta peržiūros sąlyga.
            
            
               Europos ekonominė erdvė
            
            
               Siūlomas reglamentas susijęs su Europos ekonomine erdve, todėl turėtų būti taikomas ir joje.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 03 11
            
            
               kuriuo Europos Parlamento ir Tarybos reglamentas (ES) 2017/1369 papildomas elektroninių vaizduoklių energijos vartojimo efektyvumo ženklinimo nuostatomis 
               
                  ir panaikinamas Komisijos deleguotasis reglamentas (ES) Nr. 1062/2010
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2017 m. liepos 28 d. Europos Parlamento ir Tarybos reglamentą (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES
                  60
               , ypač į jo 11 straipsnio 5 dalį ir 16 straipsnį, 
            
            
               kadangi:
            
            
               (1)Reglamentu (ES) 2017/1369 Komisijai suteikiami įgaliojimai priimti deleguotuosius aktus dėl gaminių grupių, turinčių didelį energijos ir, kai tinka, kitų išteklių taupymo potencialą, ženklinimo arba skalės keitimo;
            
            
               (2)televizijos aparatų energijos vartojimo efektyvumo ženklinimo nuostatos nustatytos Komisijos deleguotuoju reglamentu (ES) Nr. 1062/2010
                  61
               ;
            
            
               (3)taikant Europos Parlamento ir Tarybos direktyvos 2009/125/EB
                  62
                16 straipsnio 1 dalį parengtame Ekologinio projektavimo darbo plane (Komisijos komunikate COM(2016) 773 final
                  63
               ) nustatyti ekologinio projektavimo ir energijos vartojimo efektyvumo ženklinimo sistemos 2016–2019 m. darbo prioritetai. Ekologinio projektavimo darbo plane nurodytos su energija susijusių gaminių grupės, laikytinos prioritetinėmis atliekant parengiamuosius tyrimus ir vėliau priimant įgyvendinimo priemonę, taip pat peržiūrint Komisijos reglamentą (EB) Nr. 642/2009
                  64
                ir Komisijos deleguotąjį reglamentą (ES) Nr. 1062/2010;
            
            
               (4)apskaičiuota, kad taikant ekologinio projektavimo darbo plane numatytas priemones būtų galima iki 2030 m. sutaupyti 260 TWh galutinės energijos per metus, o tai prilygsta metinio išmetamųjų šiltnamio efektą sukeliančių dujų kiekio sumažinimui maždaug 100 mln. tonų 2030 m. Viena iš darbo plane išvardytų gaminių grupių – elektroniniai vaizduokliai; 
            
            
               (5)televizijos aparatai priklauso prie Reglamento (ES) 2017/1369 11 straipsnio 5 dalies b punkte išvardytų gaminių grupių, kurių atžvilgiu Komisija turėtų priimti deleguotąjį aktą, kuriame nustatytų pakeistos A–G klasių skalės etiketę;
            
            
               (6)Reglamente (ES) Nr. 1062/2010 reikalaujama, kad Komisija peržiūrėtų reglamentą atsižvelgdama į technologijų pažangą; 
            
         
         
            
               (7)Komisija peržiūrėjo Reglamentą (ES) Nr. 1062/2010, kaip reikalaujama to reglamento 7 straipsnyje, ir išnagrinėjo techninius, aplinkosauginius ir ekonominius televizijos aparatų ir kitų elektroninių vaizduoklių, įskaitant monitorius ir informacinius vaizduoklius, aspektus, taip pat tai, kaip naudotojai supranta skirtingus ženklinimo elementus, bei naudotojų elgesį realiomis sąlygomis. Peržiūra atlikta glaudžiai bendradarbiaujant su Sąjungos ir trečiųjų valstybių suinteresuotaisiais subjektais ir suinteresuotosiomis šalimis. Peržiūros rezultatai paskelbti viešai ir pristatyti Konsultacijų forumui, įsteigtam pagal Reglamento (ES) 2017/1369 14 straipsnį; 
            
            
               (8)iš peržiūros matyti, kad televizijos aparatams galiojantys reikalavimai taip pat turėtų būti taikomi monitoriams, nes vaizduoklių ir televizijos aparatų funkcijos sparčiai panašėja. Be to, Komisijos 2016–2019 m. Ekologinio projektavimo darbo plane konkrečiai nurodyta, kad į galiojančių televizijos aparatų reglamentų peržiūrą turi būti įtraukti skaitmeniniai informaciniai vaizduokliai. Todėl į šio reglamento taikymo sritį turėtų būti įtraukti elektroniniai vaizduokliai, įskaitant televizorius, monitorius ir skaitmeninius informacinius vaizduoklius;
            
            
               (9)2016 m. Sąjungoje televizijos aparatų per metus suvartojamos energijos kiekis sudarė daugiau kaip 3 proc. Sąjungoje suvartojamos elektros energijos. Numatoma, kad pagal įprastinės veiklos scenarijų televizijos aparatų, monitorių ir skaitmeninių informacinių vaizduoklių suvartojamas energijos kiekis 2030 m. sieks beveik 100 TWh per metus. Šis reglamentas ir gretutinis ekologinio projektavimo reglamentas bendrą energijos suvartojimą iki 2030 m. turėtų sumažinti iki 39 TWh per metus;
            
            
               (10)didelės dinaminės srities (HDR) kodavimo funkcija gali lemti skirtingą energijos vartojimą, o tai reiškia, kad tokiai funkcijai energijos vartojimo efektyvumas turėtų būti nurodomas atskirai;
            
            
               (11)elektroninių vaizduoklių, kuriems taikomas šis reglamentas, etiketėje pateikiama informacija turėtų būti nustatoma patikimomis, tiksliomis ir atkartojamomis matavimo procedūromis, pagrįstomis pripažintais pažangiausiais matavimo metodais, įskaitant Europos Parlamento ir Tarybos reglamento (ES) Nr. 1025/2012
                  65
                I priede išvardytų Europos standartizacijos organizacijų priimtus darniuosius standartus, jei jų yra;
            
            
               (12)atsižvelgiant į tai, kad su energija susijusių gaminių vis dažniau įsigyjama per interneto prieglobos platformas, o ne tiesiogiai tiekėjų ar prekiautojų interneto svetainėse, reikėtų patikslinti, kad internetinės prekybos platformos turėtų būti atsakingos už tiekėjo pateiktos etiketės rodymą šalia kainos. Jos turėtų informuoti prekiautoją apie tą prievolę, tačiau neturėtų būti atsakingos už pateiktos etiketės ir gaminio informacijos lapo tikslumą ar turinį. Tačiau, taikant Europos Parlamento ir Tarybos direktyvos 2000/31/EB
                  66
                dėl elektroninės komercijos 14 straipsnio 1 dalies b punktą, tokios interneto prieglobos platformos, sužinojusios apie nesilaikymą (pvz., nėra etiketės ar gaminio informacijos lapo, jie neišsamūs arba netikslūs), pavyzdžiui, jei apie tai praneša rinkos priežiūros institucija, nedelsdamos turėtų šią informaciją pašalinti arba atimti galimybę ją pasiekti. Tiekėjui, tiesiogiai parduodančiam gaminius galutiniams naudotojams savo interneto svetainėje, taikomos Reglamento (ES) 2017/1369 5 straipsnyje nurodytos prekiautojų nuotolinės prekybos pareigos;
            
            
               (13)Jei pirmasis prekybos mugėse rodomų elektroninių vaizduoklių modelių vienetas jau yra pateiktas rinkai arba teikiamas rinkai tuo metu, kai vyksta prekybos mugė, tie mugėje rodomi gaminiai turėtų būti paženklinti energijos vartojimo efektyvumo etikete;
            
            
               (14)siekiant padidinti šio reglamento veiksmingumą, turėtų būti draudžiami gaminiai, kurie bandymo sąlygomis automatiškai pakeičia veikimo savybes, kad būtų deklaruoti geresni parametrai; 
            
            
               (15)šiame reglamente nustatytas priemones pagal Reglamento (ES) 2017/1369 14 straipsnį aptarė Konsultacijų forumas ir valstybių narių ekspertai;
            
            
               (16)Reglamentas (ES) Nr. 1062/2010 turėtų būti panaikintas,
            
            
               PRIĖMĖ ŠĮ REGLAMENTĄ:
            
            
               1 straipsnis
               Dalykas ir taikymo sritis
            
            
               1.Šiuo reglamentu nustatomi elektroninių vaizduoklių, įskaitant televizijos aparatus, monitorius ir skaitmeninius informacinius vaizduoklius, ženklinimo ir papildomos informacijos apie gaminį pateikimo reikalavimai. 
            
            
               2.Šis reglamentas netaikomas:
            
            
               (a)jokiems ne didesnio kaip 100 kvadratinių centimetrų ekrano ploto elektroniniams vaizduokliams,
            
            
               (b)projektoriams,
            
            
               (c)daugiafunkcėms vaizdo konferencijų sistemoms,
            
            
               (d)medicininiams vaizduokliams,
            
            
               (e)virtualiosios realybės akiniams,
            
            
               (f)vaizduokliams, integruotiems arba integruotiniems į Europos Parlamento ir Tarybos direktyvos 2012/19/ES 2 straipsnio 3 punkto a papunktyje ir 4 punkte nurodytus gaminius
                  67
               ,
            
         
         
            
               (g)elektroniniams vaizduokliams, kurie yra gaminių, kuriems taikomos pagal Direktyvą 2009/125/EB priimtos įgyvendinimo priemonės, komponentai arba sudedamosios dalys,
            
            
               (h)transliavimo vaizduokliams,
            
            
               (i)saugumo stebėjimo vaizduokliams,
            
            
               (j)skaitmeninėms interaktyviosioms lentoms,
            
            
               (k)skaitmeniniams nuotraukų rėmeliams,
            
            
               (l)skaitmeniniams informaciniams vaizduokliams, atitinkantiems bet kurį iš šių apibūdinimų:
            
            
               (1)suprojektuotiems ir pagamintiems kaip vaizduoklio moduliams, integruotiems kaip didesnio vaizduoklio ekrano vaizdo srities daliai, kurie nėra skirti naudoti kaip atskiri įrenginiai;
            
            
               (2)tiekiamiems atskirame korpuse nuolat naudoti lauke;
            
            
               (3)tiekiamiems atskirame korpuse, kurių ekrano plotas mažesnis kaip 30 dm² arba didesnis kaip 130 dm²;
            
            
               (4)vaizduoklio pikselių tankis yra mažesnis kaip 230 pikselių/cm² arba didesnis kaip 3 025 pikseliai/cm²; 
            
            
               (5)didžiausias baltasis skaistis vaizduokliui veikiant standartinės dinaminės srities (SDR) veiksena yra ne mažesnis kaip 1 000 cd/m²;
            
            
               (6)nėra vaizdo signalo įvesties sąsajos ir vaizduoklio tvarkyklės, leidžiančios galios matavimo tikslais teisingai parodyti standartizuotą dinaminio vaizdo bandymo seką,
            
            
               (a)būsenos vaizduokliams,
            
            
               (b)valdymo pultams.
            
            
               2 straipsnis
               Apibrėžtys
            
            
               Šiame reglamente vartojamų terminų apibrėžtys:
            
            
               (1)elektroninis vaizduoklis – ekranas ir susijusios elektroninės dalys, kurių pagrindinė funkcija yra rodyti vaizdinę informaciją iš laidiniu arba belaidžiu ryšiu prijungtų šaltinių;
            
            
               (2)televizijos aparatas – elektroninis vaizduoklis, kurio pagrindinė paskirtis yra garso ir vaizdo signalų priėmimas ir vaizdo signalų vaizdavimas ir kurį sudaro elektroninis vaizduoklis ir vienas ar daugiau derintuvų (imtuvų);
            
            
               (3)derintuvas / imtuvas – elektroninė grandinė, aptinkanti transliuojamą televizijos signalą, pavyzdžiui, antžeminį skaitmeninį arba palydovinį, bet ne transliuojamą individualiai internetu, ir padedanti išrinkti televizijos kanalą iš transliuojamų kanalų grupės;
            
            
               (4)monitorius, arba kompiuterio monitorius, arba kompiuterio vaizduoklis, – elektroninis vaizduoklis, skirtas vienam asmeniui žiūrėti iš arti, pavyzdžiui, prie stalo;
            
         
         
            
               (5)skaitmeninis nuotraukų rėmelis – elektroninis vaizduoklis, rodantis vien tik nejudamą vaizdinę informaciją;
            
            
               (6)projektorius – optinis įrenginys, kuriuo apdorojama bet kurio formato analoginio arba skaitmeninio vaizdo informacija ir gautas vaizdas moduliuojamuoju šviesos šaltiniu projektuojamas ant išorinio paviršiaus;
            
            
               (7)būsenos vaizduoklis – vaizduoklis, rodantis paprastą, bet kintamą informaciją, pavyzdžiui, pasirinktą kanalą, laiką arba energijos suvartojimą. Paprastas šviesos indikatorius nelaikomas būsenos vaizduokliu;
            
            
               (8)valdymo pultas – elektroninis vaizduoklis, kurio pagrindinė funkcija yra rodyti vaizdus, susijusius su gaminio veikimo būsena; jame gali būti gaminio veikimo valdymo liečiant arba kitomis priemonėmis funkcija. Jis gali būti integruotas į gaminius arba specialiai sukurtas ir parduodamas naudoti tik su gaminiu;
            
            
               (9)daugiafunkcė vaizdo konferencijų sistema – į vieną korpusą integruota speciali sistema, skirta vaizdo konferencijoms rengti ir bendradarbiauti, kuriai būdingos visos šios savybės: 
            
            
               (a)gamintojo pateiktas įrenginys gali veikti pagal specialų vaizdo konferencijų protokolą ITU-T H.323 arba IETF SIP,
            
            
               (b)vaizdo kamera (-os), vaizduoklis ir gebėjimas tikruoju laiku apdoroti dvipusio ryšio vaizdą, įskaitant atsparumą paketų praradimui,
            
            
               (c)garsiakalbis ir gebėjimas naudojant laisvų rankų įrangą tikruoju laiku apdoroti dvipusio ryšio garsą, įskaitant aido panaikinimą,
            
            
               (d)šifravimo funkcija, 
            
            
               (e)HiNA; 
            
            
               (10)HiNA – didelis tinklinis prieinamumas, kaip apibrėžta Komisijos reglamento (EB) Nr. 1275/2008
                  68
                1 straipsnyje;
            
            
               (11)transliavimo vaizduoklis – profesinės paskirties elektroninis vaizduoklis, sukurtas ir parduodamas transliuotojams ir vaizdo gamybos studijoms vaizdo turiniui kurti. Tokiam vaizduokliui būdingos šios savybės: 
            
            
               (a)spalvų kalibravimo funkcija,
            
            
               (b)įėjimo signalo analizės funkcija įėjimo signalui stebėti ir klaidoms aptikti, kaip antai osciloskopinė ir (arba) vektorinė analizė, RGB spalvų lygių reguliavimas, gebėjimas tikrinti tikrosios pikselių skyros vaizdo signalo būklę, pakaitinio eilučių skleidimo veiksena ir ekrano žymeklis,
            
            
               (c)įdiegta nuoseklioji skaitmeninė sąsaja (SDI) arba vaizdo perdavimo internetu protokolas (VoIP), 
            
            
               (d)neskirtas naudoti viešosiose vietose;
            
            
               (12)skaitmeninė interaktyvioji lenta – elektroninis vaizduoklis, kuriame rodomą vaizdą gali tiesiogiai veikti naudotojas. Skaitmeninė interaktyvioji lenta visų pirma skirta pristatymams teikti, pamokoms ar bendradarbiauti nuotoliniu būdu, įskaitant garso ir vaizdo signalų perdavimą. Jai būdingos šios savybės:
            
            
               (a)ji visų pirma yra suprojektuota būti pakabinta, iškelta ant stovo, padėta ant lentynos arba stalo, arba pritvirtinta prie fizinės konstrukcijos, kad ją galėtų matyti daug žmonių,
            
            
               (b)būtinai turi būti naudojama su specialia programine įranga, kurioje yra turinio ir sąveikos valdymo funkcijos, 
            
            
               (c)integruota į kompiuterį arba suprojektuota specialiai naudoti su kompiuteriu, kuriame veikia b punkte nurodyta programinė įranga;
            
         
         
            
               (d)vaizduoklio ekrano plotas didesnis kaip 40 dm²; 
            
            
               (e)naudotojas gali veikti vaizdą liesdamas pirštu ar rašikliu, arba, pavyzdžiui, rankos gestu arba balsu;
            
            
               (13)saugumo stebėjimo vaizduoklis – elektroninis vaizduoklis, kuriam būdingos visos šios savybės:
            
            
               (a)automatinio stebėjimo funkcija, kuria naudojantis į nuotolinį serverį siunčiama bent vienos iš šių rūšių informacija: 
            
            
               –maitinimo būsena,
            
            
               –vidaus temperatūra, išmatuota apsaugos nuo perkrovos šilumos jutikliu, 
            
            
               –vaizdo signalo šaltinis,
            
            
               –garso signalo šaltinis ir garso būsena (garsumas / begarsė),
            
            
               –modelio ir programinės aparatinės įrangos versija,
            
            
               (b)naudotojo nustatyti specialūs vaizduoklio konstrukcijos parametrai, dėl kurių jį galima lengviau įtaisyti profesionaliuosiuose korpusuose arba konsolėse;
            
            
               (14)skaitmeninis informacinis vaizduoklis – elektroninis vaizduoklis, kuris visų pirma skirtas stebėti daugeliui žmonių ne prie stalinio kompiuterio ir ne namų aplinkoje. Tokiam vaizduokliui būdingos šios savybės:
            
            
               (a)unikalus identifikatorius, kuriuo galima kreiptis į konkretų ekraną,
            
            
               (b)neleistinos vaizduoklio nustatymų ir rodomo vaizdo prieigos draudimo funkcija,
            
            
               (c)tinklo jungtis (sudaryta iš fiksuotos laidinės arba belaidės sąsajos), kuria valdoma, stebima arba gaunama individualiais arba grupiniais adresais siunčiama, bet ne transliuojama, informacija, kurią reikia parodyti,
            
            
               (d)suprojektuotas būti pakabintas, pastatytas ant fizinės konstrukcijos arba prie jos pritvirtintas, kad jį galėtų stebėti daug žmonių, ir neteikiamas rinkai su stovu; 
            
            
               (e)jame nėra integruoto derintuvo transliuojamiems signalams rodyti;
            
            
               (15)integruotas, turint omeny vaizduoklį, kuris yra kito gaminio dalis kaip funkcinis komponentas, – elektroninis vaizduoklis, kuris negali veikti nepriklausomai nuo gaminio ir kuris, kad vykdytų savo funkcijas, yra nuo jo priklausomas, įskaitant maitinimą;
            
            
               (16)medicininis vaizduoklis – elektroninis vaizduoklis, kuriam taikoma:
            
            
               (a)Tarybos direktyva 93/42/EEB
                  69
                dėl medicinos prietaisų, arba
            
            
               (b)Europos Parlamento ir Tarybos reglamentas (ES) 2017/745
                  70
                dėl medicinos priemonių, arba
            
         
         
            
               (c)Tarybos direktyva 90/385/EEB
                  71
                dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo, arba 
            
            
               (d)Europos Parlamento ir Tarybos direktyva 98/79/EB
                  72
                dėl in vitro diagnostikos medicinos prietaisų, arba
            
            
               (e)Europos Parlamento ir Tarybos reglamentas 2017/746/EB
                  73
                dėl in vitro diagnostikos medicinos priemonių;
            
            
               (17)1 kategorijos monitorius – monitorius, skirtas aukšto lygio techniniam vaizdų kokybės vertinimui pagrindiniais gamybos arba transliavimo darbo eigos, pavyzdžiui, vaizdo gavimo, papildomojo apdorojimo, perdavimo ir saugojimo, etapais;
            
            
               (18)ekrano plotas – matomas elektroninio vaizduoklio ekrano plotas, apskaičiuojamas didžiausią matomo vaizdo plotį padauginus iš didžiausio matomo vaizdo aukščio išilgai (plokščio arba išgaubto) ekrano paviršiaus;
            
            
               (19)virtualiosios realybės akiniai – ant galvos uždedamas įtaisas, kuris, kiekvienai akiai rodydamas stereoskopinius vaizdus ir užtikrindamas galvos judesių sekimo funkcijas, naudotojui teikia įtraukiosios virtualiosios realybės pojūtį;
            
            
               (20)pardavimo vieta – vieta, kurioje elektroniniai vaizduokliai demonstruojami ar siūlomi pirkti, išsinuomoti arba įsigyti išsimokėtinai.
            
            
               3 straipsnis
               Tiekėjų pareigos
            
            
               1.Tiekėjai užtikrina, kad:
            
            
               (a)kiekvienas elektroninis vaizduoklis būtų pateikiamas su spausdinta etikete, kurios forma ir kurioje pateikiama informacija nustatytos III priede;
            
            
               (b)gaminio parametrai, nurodomi gaminio informacijos lape, kaip nustatyta V priede, būtų įtraukti į gaminių duomenų bazę; 
            
            
               (c)konkrečiu prekiautojo prašymu būtų pateikiamas spausdintas gaminio informacijos lapas;
            
            
               (d)VI priede nustatytas techninių dokumentų turinys būtų įtrauktas į gaminių duomenų bazę;
            
            
               (e)visoje tam tikro elektroninio vaizduoklio modelio vaizdinėje reklamoje, įskaitant reklamą internete, pagal VII ir VIII priedus būtų nurodoma etiketėje nurodyta gaminio energijos vartojimo efektyvumo klasė ir energijos vartojimo efektyvumo klasių skalė;
            
            
               (f)visoje su konkrečiu elektroninio vaizduoklio modeliu susijusioje techninėje reklaminėje medžiagoje, kurioje aprašomi jo konkretūs techniniai parametrai, įskaitant tokią medžiagą internete, būtų pagal VII priedą nurodoma to modelio energijos vartojimo efektyvumo klasė ir etiketėje galimų energijos vartojimo efektyvumo klasių skalė;
            
            
               (g)prekiautojams būtų pateikiama kiekvieno elektroninio vaizduoklio modelio elektroninė etiketė, kurios forma ir kurioje pateikiama informacija nustatytos III priede;
            
            
               (h)prekiautojams būtų pateikiamas kiekvieno elektroninio vaizduoklio modelio V priede nustatytas elektroninis gaminio informacijos lapas;
            
            
               (i)be a punkto, etiketė turi būti išspausdinta ant pakuotės arba prie jos priklijuota.
            
            
               2.Energijos vartojimo efektyvumo klasė grindžiama energijos vartojimo efektyvumo indeksu, kuris apskaičiuojamas pagal II priedą.
            
            
               4 straipsnis
               Prekiautojų pareigos
            
         
         
            
               Prekiautojai užtikrina, kad:
            
            
               (a)kiekvienas pardavimo vietoje, įskaitant prekybos muges, esantis elektroninis vaizduoklis būtų pažymėtas pagal 3 straipsnio 1 dalies a punktą tiekėjų pateikta etikete, aiškiai rodoma priekinėje įrenginio pusėje arba ant jos pakabinta, arba taip pateikta, kad būtų aiškiai matoma ir vienareikšmiškai priskiriama konkrečiam modeliui; jeigu pirkėjams matomas elektroninis vaizduoklis laikomas veikiantis įjungties veiksena, pagal 3 straipsnio 1 dalies g punktą rodoma spausdinta etiketė gali būti pakeista ekrane rodoma elektronine etikete; 
            
            
               (b)jei pardavimo vietoje elektroninio vaizduoklio modelis rodomas iš dėžės neišėmus nė vieno vaizduoklio, turi būti matoma ant dėžės išspausdinta arba prie jos pritvirtinta etiketė;
            
            
               (c)nuotolinės prekybos ar prekybos telefonu atveju pagal VII ir VIII priedus būtų pateikiama etiketė ir gaminio informacijos lapas;
            
            
               (d)visoje tam tikro elektroninio vaizduoklio modelio vaizdinėje reklamoje, įskaitant reklamą internete, pagal VII priedą būtų nurodoma etiketėje nurodyta gaminio energijos vartojimo efektyvumo klasė ir energijos vartojimo efektyvumo klasių skalė;
            
            
               (e)visoje su konkrečiu elektroninio vaizduoklio modeliu susijusioje techninėje reklaminėje medžiagoje, kurioje aprašomi jo konkretūs techniniai parametrai, įskaitant tokią medžiagą internete, būtų pagal VII priedą nurodoma etiketėje nurodyta to modelio energijos vartojimo efektyvumo klasė ir energijos vartojimo efektyvumo klasių skalė.
            
            
               5 straipsnis
               Interneto prieglobos platformų paslaugų teikėjo pareigos
            
            
               Jei prieglobos paslaugų teikėjas, kaip nurodyta Direktyvos 2000/31/EB 14 straipsnyje, leidžia parduoti elektroninius vaizduoklius savo interneto svetainėje, jis užtikrina galimybę rodyti prekiautojo pateiktą elektroninę etiketę ir elektroninį gaminio informacijos lapą, naudodamas rodymo mechanizmą pagal VIII priedo nuostatas, ir informuoja prekiautoją apie prievolę juos rodyti.
            
            
               6 straipsnis
               Matavimo metodai
            
            
               Pagal 3 ir 4 straipsnius pateiktina informacija nustatoma patikimais, tiksliais ir atkuriamais matavimo ir skaičiavimo metodais, kuriuose atsižvelgiama į pripažintus pažangiausius skaičiavimo ir matavimo metodus ir kurie nustatyti IV priede.
            
            
               7 straipsnis
               Rinkos priežiūros tikslais taikoma patikros procedūra
            
            
               Valstybės narės, atlikdamos Reglamento (ES) 2017/1369 8 straipsnio 3 dalyje nurodytus rinkos priežiūros patikrinimus, taiko šio reglamento IX priede nustatytą patikros procedūrą.
            
            
               8 straipsnis
               Peržiūra
            
            
               Komisija, atsižvelgdama į technologijų pažangą, iki [Leidinių biurui: įrašyti datą – treji metai po šio reglamento įsigaliojimo] peržiūri šį reglamentą ir vertinimo rezultatus ir, jei reikia, persvarstymo pasiūlymo projektą pateikia Konsultacijų forumui.
            
            
               Atliekant peržiūrą visų pirma vertinama:
            
            
               (a)ar (vis dar) tinkama išskirti energijos kategorijas pagal SDR ir HDR;
            
            
               (b)IX priede nustatytos leidžiamosios patikros nuokrypos;
            
            
               (c)ar į taikymo sritį reikėtų įtraukti kitus elektroninius vaizduoklius; 
            
            
               (d)ar tinkama didesniems ir mažesniems gaminiams taikomų reikalavimų griežtumo pusiausvyra;
            
            
               (e)ar įmanoma nustatyti tinkamus pranešimo apie energijos suvartojimą būdus; 
            
         
         
            
               (f)galimybė siekti žiedinės ekonomikos tikslų. 
            
            
               Be to, Komisija peržiūri etiketę, kad pakeistų jos skalę, kai bus įvykdyti atitinkami Reglamento (ES) 2017/1369 11 straipsnio reikalavimai. 
            
            
               9 straipsnis
               Panaikinimas
            
            
               Reglamentas (ES) Nr. 1062/2010 panaikinamas 2021 m. kovo 1 d. 
            
            
               10 straipsnis
               Pereinamojo laikotarpio priemonės
            
            
               Nuo [Leidinių biuro prašoma įrašyti šio reglamento įsigaliojimo datą] iki 2021 m. vasario 28 d. pagal Reglamento (ES) Nr. 1062/2010 3 straipsnio 1 dalies b punktą reikalaujama gaminio vardinių parametrų lentelė gali būti pateikiama ne spausdintine forma kartu su gaminiu, o gaminių duomenų bazėje. Tokiu atveju tiekėjas užtikrina, kad, to konkrečiai paprašius prekiautojui, gaminio informacijos lapas būtų pateikiamas spausdintine forma.
            
            
               11 straipsnis 
               Įsigaliojimas ir taikymas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2021 m. kovo 1 d. Tačiau 3 straipsnio 1 dalies a punktas taikomas nuo 2020 m. lapkričio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 03 11
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą. OL L 285, 2009 10 31, p. 10 (Ekologinio projektavimo pagrindų direktyva).
               
               
                  
                     (2)
                  
                        2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES, OL L 198, 2017 7 28, p. 1 (Energijos vartojimo efektyvumo ženklinimo pagrindų reglamentas).
               
               
                  
                     (3)
                  
                        Pagal senąją Energijos vartojimo efektyvumo ženklinimo direktyvą (Direktyva 2010/30/ES) į energijos vartojimo efektyvumo etiketes leista įtraukti A+ – A+++ klases, o naujuoju pagrindų reglamentu reikalaujama pakeisti esamų energijos vartojimo efektyvumo etikečių skales, sugrįžtant prie pirminės A–G skalės (taip pat žr. 1.3 skirsnį).
               
               
                  
                     (4)
                  
                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui, Regionų komitetui ir Europos investicijų bankui „Atsparios energetikos sąjungos ir perspektyvios klimato kaitos politikos pagrindų strategija“, COM/2015/080 final (Energetikos sąjungos pagrindų strategija).
               
               
                  
                     (5)
                  
                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Bendrosios rinkos tobulinimas: daugiau galimybių piliečiams ir įmonėms“, COM(2015) 550 final. 2015 m. spalio 28 d. (Stipresnė ir teisingesnė vidaus rinka).
               
               
                  
                     (6)
                  
                        
                  https://www.savingenergy.org.za/wp-content/uploads/2018/05/Energy-Label-Learner-Guide.pdf
               
               
                  
                     (7)
                  
                        
                  https://www.clp.com.hk/en/my-home/energy-saving-ideas/understanding-energy-labels
               
               
                  
                     (8)
                  
                        
                  http://www2.inmetro.gov.br/pbe/
                   
               
               
                  
                     (9)
                  
                        
                  https://www.argentina.gob.ar/televisor
                   
               
               
                  
                     (10)
                  
                        
                  https://energiaenchile.cl/conoce-la-nueva-etiqueta-energetica-para-televisores/
                   
               
               
                  
                     (11)
                  
                        
                  https://ec.europa.eu/info/sites/info/files/impact_of_energy_labels_on_consumer_behaviour_en.pdf
                   
               
               
                  
                     (12)
                  
                        2010 m. gegužės 19 d. Europos Parlamento ir Tarybos direktyva 2010/30/ES dėl su energija susijusių gaminių suvartojamos energijos ir kitų išteklių nurodymo ženklinant gaminį ir apie jį pateikiant standartinę informaciją (OL L 153, 2010 6 18, p. 1).
               
               
                  
                     (13)
                  
                        
                  „Energijos vartojimo efektyvumo etiketės ir galimų jos pakeitimų suprantamumo vartotojams bei įtakos pirkimo sprendimams tyrimas“ (
                  Study on the impact of the energy label – and potential changes to it – on consumer understanding and on purchase decisions
                  ), LE London Economics and IPSOS, 2014 m. spalio mėn. (https://ec.europa.eu/info/sites/info/files/impact_of_energy_labels_on_consumer_behaviour_en.pdf)
               
               
                  
                     (14)
                  
                        Po euro valiutos simbolio.
               
               
                  
                     (15)
                  
                        2010 m. gegužės 19 d. Europos Parlamento ir Tarybos direktyva 2010/30/ES dėl su energija susijusių gaminių suvartojamos energijos ir kitų išteklių nurodymo ženklinant gaminį ir apie jį pateikiant standartinę informaciją (OL L 153, 2010 6 18, p. 1).
               
               
                  
                     (16)
                  
                        2015 m. bendras susitarimas dėl atsako į klimato kaitą 
                  (
                  Paryžiaus susitarimas
                  )
                  .
               
               
                  
                     (17)
                  
                        1999 m. Protokolas dėl rūgštėjimo, eutrofikacijos ir pažemio ozono mažinimo (Geteborgo protokolas).
               
               
                  
                     (18)
                  
                        
                  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Uždaro ciklo kūrimas. ES žiedinės ekonomikos veiksmų planas“
                   (Žiedinės ekonomikos iniciatyva).
               
               
                  
                     (19)
                  
                        https://ec.europa.eu/clima/policies/ets_en (ATLPS).
               
               
                  
                     (20)
                  
                        Komisijos komunikatas Europos Parlamentui ir Tarybai „Europos energetinio saugumo strategija“, COM(2014) 0330 final.
               
               
                  
                     (21)
                  
                        2009 m. liepos 22 d. Komisijos reglamentas (EB) Nr. 642/2009, kuriuo įgyvendinant Europos Parlamento ir Tarybos direktyvą 2005/32/EB nustatomi televizijos aparatų ekologinio projektavimo reikalavimai (OL L 191, 2009 7 23, p. 42).
               
               
                  
                     (22)
                  
                        2010 m. rugsėjo 28 d. Komisijos deleguotasis reglamentas (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus (OL L 314, 2010 11 30, p. 64).
               
               
                  
                     (23)
                  
                        Komisijos komunikatas „Ekologinio projektavimo darbo planas“, COM(2016) 773 final, Briuselis, 2016 m. lapkričio 30 d. (2016–2019 m. Ekologinio projektavimo darbo planas).
               
               
                  
                     (24)
                  
                        
                  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Uždaro ciklo kūrimas. ES žiedinės ekonomikos veiksmų planas“
                   (Žiedinės ekonomikos iniciatyva).
               
               
                  
                     (25)
                  
                        2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (OL L 198, 2017 7 28, p. 1).
               
               
                  
                     (26)
                  
                        T. y. maždaug puse ES 2020 m. 20 proc. tikslo.
               
               
                  
                     (27)
                  
                        T. y. maždaug trečdaliu ES 2020 m. 20 proc. tikslo.
               
               
                  
                     (28)
                  
                        Beveik 500 EUR per metus vidutiniam ES namų ūkiui.
               
               
                  
                     (29)
                  
                        Parengiamasis galiojančių reglamentų tyrimas atliktas 2006–2007 m., kai vyko precedento neturinti technologijų ir rinkos revoliucija, jį galima rasti adresu https://circabc.europa.eu/w/browse/5263110f-17fc-465b-b1b9-b64552035b03.
               
               
                  
                     (30)
                  
                        Parengiamuoju teisėkūros etapu iki paskelbimo Oficialiajame leidinyje.
               
               
                  
                     (31)
                  
                        Iš pradžių nebuvo numatyta, kad šis reglamentas bus taikomas kompiuterių monitoriams. Dabartinė televizijos monitorių apibrėžtis grindžiama pasenusiomis apibrėžtimis, dėl to atsiranda teisinis netikrumas.
               
               
                  
                     (32)
                  
                        OL L 153, 2010 5 19, p. 1.
               
               
                  
                     (33)
                  
                        OL L 285, 2009 10 31, p. 10.
               
               
                  
                     (34)
                  
                        OL L 314, 2010 11 30, p. 64.
               
               
                  
                     (35)
                  
                        OL L 191, 2009 7 23, p. 42.
               
               
                  
                     (36)
                  
                        Nuo tada, kai prieš 9 metus pradėjo galioti ekologinis ženklas, jis suteiktas beveik šimtui televizijos aparatų modelių. Tarp šių reikalavimų – toksiškiausių atsparumą ugniai užtikrinančių priedų nebuvimas, remontą lengvinanti gaminio konstrukcija ir išmontavimas pasibaigus naudojimo laikotarpiui.
               
               
                  
                     (37)
                  
                        T. y. iki 2020 m. sutaupyti 20 proc. energijos, o iki 2030 m. – 32,5 proc. energijos.
               
               
                  
                     (38)
                  
                        https://circabc.europa.eu/w/browse/d46d97b6-b78b-45ce-b0be-56864222a689
               
               
                  
                     (39)
                  
                        ENER Lot 3, kompiuterių ir kompiuterių vaizduoklių forumas, lėmęs tai, kad buvo priimtas kompiuterių ekologinio projektavimo reglamentas (Reglamentas Nr. 617/2013), į kurio taikymo sritį kompiuterių monitoriai nepateko.
               
               
                  
                     (40)
                  
                        2013 m. rugsėjo 4 d. pirmąjį poveikio vertinimą patvirtino Poveikio vertinimo valdyba.
               
               
                  
                     (41)
                  
                        Galiojančiame reglamente pateikiama informacija apie prieinamumo reikalavimus, kurie buvo ypač naudingi renkant patikrinamus, nenuasmenintus ir oficialius duomenis. „Energy Star“ duomenų bazė buvo papildomas svarbios informacijos šaltinis, visų pirma apie vaizduoklius ir informacinius vaizduoklius.
               
               
                  
                     (42)
                  
                        Mažiau duomenų gauta apie informacinius elektroninius vaizduoklius – šio sektoriaus rinka pradėjo labai sparčiai augti tik pastaruoju metu.
               
               
                  
                     (43)
                  
                        Italija, Lenkija, Nyderlandai, Portugalija, Rumunija, Švedija ir Vokietija.
               
               
                  
                     (44)
                  
                        Maitinimo šaltinis yra dažniausiai gendantis vaizduoklio komponentas, dėl kurio vaizduoklį gali reikėti šalinti. Išorinį maitinimo šaltinį lengvai galėtų pakeisti pats vartotojas.
               
               
                  
                     (45)
                  
                        https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_en
               
               
                  
                     (46)
                  
                        Skalė: nesvarbu, šiek tiek svarbu, svarbu, labai svarbu, nežinau arba neturiu nuomonės, atsakymo nepateikta.
               
               
                  
                     (47)
                  
                        2013 m. rugsėjo 4 d. poveikio vertinimą patvirtino Poveikio vertinimo valdyba (toliau – PVV).
               
               
                  
                     (48)
                  
                        Ekologinio projektavimo pasiūlyme nesiūloma minimalių įjungties veiksenos energijos vartojimo efektyvumo reikalavimų, tačiau teikiamas energijos vartojimo efektyvumo ženklinimo pasiūlymas. Atsižvelgiant į naujus patvirtinamuosius duomenis, pavyzdžiui, gaunamus iš gaminių registravimo duomenų bazės, į ekologinio projektavimo pasiūlymą įtraukta nuostata dėl peržiūros siekiant nustatyti įjungties veiksenos minimalius reikalavimus informaciniams vaizduokliams ir galbūt dar labiau išplėsti taikymo sritį, į ją įtraukiant modulines sistemas.
               
               
                  
                     (49)
                  
                        Nė viena nurodoma vertė negali atspindėti kokios nors „realaus gyvenimo“ situacijos, nes negali būti taikomas koks nors „svorio balansas“.
               
               
                  
                     (50)
                  
                        Visų pirma aukščiausios klasės vaizduokliams, pvz., išlenktiems ir (arba) skirtiems žaidimams.
               
               
                  
                     (51)
                  
                        Ypač jei to bus reikalaujama nuo naujų modelių pateikimo rinkai dienos.
               
               
                  
                     (52)
                  
                        Pavyzdžiui, dėl atsarginių dalių prieinamumo (taip pat nurodomo etiketėje) arba dėl draudimo naudoti antipirenus.
               
               
                  
                     (53)
                  
                        Ne visiems elektroniniams informaciniams vaizduokliams būtinas didesnis skaistis. Pavyzdžiui, atsiranda naujų „saviatspindžio“, vadinamojo elektroninio rašalo technologijų, kurios yra itin veiksmingos, kai vaizdų keitimo dažnis nedidelis. Foninio apšvietimo nereikia, todėl energija naudojama beveik vien tik vaizdui keisti, ir ją gali tiekti nedidelė fotovoltinė plokštė ir (arba) baterija.
               
               
                  
                     (54)
                  
                        Tokios kaip „saviatspindžio“, „saviemisijos“ arba „transflektyvinės“ technologijos, kurios dabar yra parodomajame etape.
               
               
                  
                     (55)
                  
                        Darbiniame dokumente jis nurodytas kaip standartinė dinaminė sritis arba SDR.
               
               
                  
                     (56)
                  
                        Nors NVO, vartotojų asociacijos ir kai kurios valstybės narės pritarė metinio suvartojamos energijos kiekio nurodymui, nebuvo sutarta dėl priimtino to kiekio nurodymo būdo dėl labai didelės įvairių gaminių naudojimo įvairovės, pvz., nuo kelių valandų per parą namuose naudojamo kompiuterio monitoriaus iki beveik ištisą parą veikiančių kai kurių informacinių vaizduoklių. 
               
               
                  
                     (57)
                  
                        Laikas, kurį vaizduoklis bus naudojamas SDR ir HDR veiksena, per ateinančius metus keisis, bet nevienoda sparta ir santykiu (pvz., biure naudojamame monitoriuje HDR funkcija nebus naudojama visai, o žaidimams naudojamame monitoriuje HDR funkcija bus naudojama visą jo veikimo laiką). Televizijos programų transliuotojams greičiausiai prireiks laiko sureaguoti (kaip ir pereinant prie didesnės skyros), o interneto kanaluose HDR jau naudojama. Informaciniuose vaizduokliuose, kuriais rodoma reklama ir siekiama patraukti žmonių dėmesį, daugiausia bus naudojama HDR funkcija, tačiau, vėlgi, ne visi informaciniai vaizduokliai skirti komercinei vaizdo reklamai. 
               
               
                  
                     (58)
                  
                        Vidiniai maitinimo šaltiniai dažnai yra integruoti į pagrindinę elektroninę plokštę ir jų remonto kaina prilygsta naujo vaizduoklio kainai. Net jei jie neintegruoti, jų remontui reikalinga specialisto pagalba, o išorinį maitinimo šaltinį lengvai gali nupirkti ir pakeisti galutinis vartotojas.
               
               
                  
                     (59)
                  
                        Energijos šaltinį pašalinus iš elektroninio vaizduoklio vidaus sumažėja arba galbūt visai dingsta būtinybė plastikiniuose gaminiuose naudoti antipirenus. Antipirenai trukdo perdirbamumui.
               
               
                  
                     (60)
                  
                        OL L 198, 2017 7 28, p. 1.
               
               
                  
                     (61)
                  
                        2010 m. rugsėjo 28 d. Komisijos deleguotasis reglamentas (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus (OL L 314, 2010 11 30, p. 64).
               
               
                  
                     (62)
                  
                        2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10).
               
               
                  
                     (63)
                  
                        Komisijos komunikatas „2016–2019 m. Ekologinio projektavimo darbo planas“, COM(2016) 773 final, 2016 11 30.
               
               
                  
                     (64)
                  
                        2009 m. liepos 22 d. Komisijos reglamentas (EB) Nr. 642/2009, kuriuo įgyvendinant Europos Parlamento ir Tarybos direktyvą 2005/32/EB nustatomi televizijos aparatų ekologinio projektavimo reikalavimai (OL L 191, 2009 7 23, p. 42).
               
               
                  
                     (65)
                  
                        2012 m. spalio 25 d. Europos Parlamento ir Tarybos reglamentas (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (OL L 316, 2012 11 14, p. 12).
               
               
                  
                     (66)
                  
                        2000 m. birželio 8 d. Europos Parlamento ir Tarybos Direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (OL L 178, 2000 7 17, p. 1).
               
               
                  
                     (67)
                  
                        2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų (OL L 197, 2012 7 24, p. 38).
               
               
                  
                     (68)
                  
                        2008 m. gruodžio 17 d. Komisijos reglamentas (EB) Nr. 1275/2008, kuriuo įgyvendinant Europos Parlamento ir Tarybos direktyvą 2005/32/EB nustatomi budėjimo režimu, išjungties režimu ir tinkliniu budėjimo režimu veikiančios elektros ir elektroninės buitinės ir biuro įrangos ekologinio projektavimo reikalavimai dėl elektros energijos sunaudojimo (OL L 339, 2008 12 18, p. 45).
               
               
                  
                     (69)
                  
                        1993 m. birželio 14 d. Tarybos direktyva 93/42/EEB dėl medicinos prietaisų (OL L 169, 1993 7 12, p. 1).
               
               
                  
                     (70)
                  
                        2017 m. balandžio 5 d. Europos Parlamento ir Tarybos reglamentas (ES) 2017/745 dėl medicinos priemonių, kuriuo iš dalies keičiama Direktyva 2001/83/EB, Reglamentas (EB) Nr. 178/2002 ir Reglamentas (EB) Nr. 1223/2009, ir kuriuo panaikinamos Tarybos direktyvos 90/385/EEB ir 93/42/EEB (OL L 117, 2017 5 5, p. 1).
               
               
                  
                     (71)
                  
                        1990 m. birželio 20 d. Tarybos direktyva 90/385/EEB dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo (OL L 189, 1990 7 20, p. 17).
               
               
                  
                     (72)
                  
                        1998 m. spalio 27 d. Europos Parlamento ir Tarybos direktyva 98/79/EB dėl in vitro diagnostikos medicinos prietaisų (OL L 331, 1998 12 7, p. 1).
               
               
                  
                     (73)
                  
                        2017 m. balandžio 5 d. Europos Parlamento ir Tarybos reglamentas (ES) 2017/746 dėl in vitro diagnostikos medicinos priemonių, kuriuo panaikinama Direktyva 98/79/EB ir Komisijos sprendimas 2010/227/ES (OL L 117, 2017 5 5, p. 176).
               
            
      
    ---documentbreak--- 
      
         
         
            
               I PRIEDAS
               Prieduose vartojamų terminų apibrėžtys
            
            
               Vartojamų terminų apibrėžtys:
            
            
               (1)energijos vartojimo efektyvumo indeksas (EEI) – elektroninio vaizduoklio santykinio energijos vartojimo efektyvumo indeksas, nustatytas II priedo B punkte;
            
            
               (2)didelė dinaminė sritis (HDR) – elektroninio vaizduoklio rodomo vaizdo kontrasto didinimo naudojant vaizdo medžiagos kūrimo metu sugeneruotus metaduomenis, kuriuos vaizduoklio valdymo grandynas interpretuoja, kad sukurtų žmogaus akiai tikroviškesnį nei su HDR nesuderinamų vaizduoklių kontrastą ir spalvas, metodas;
            
            
               (3)kontrastas – didžiausio vaizdo skaisčio ir juodžio skirtumas;
            
            
               (4)skaistis – iš ploto vieneto tam tikra kryptimi sklindančios šviesos stiprio fotometrinis matas, išreikštas kandelomis į kvadratinį metrą (cd/m2). Dažnai elektroninio vaizduoklio skaisčiui subjektyviai apibrėžti vartojama sąvoka „ryškumas (skaistis)“;
            
            
               (5)automatinis skaisčio reguliavimas – automatinis mechanizmas, kuris, kai įjungtas, elektroninio vaizduoklio skaistį reguliuoja priklausomai nuo aplinkos apšvietimo lygio vaizduoklio priekyje;
            
            
               (6)numatytasis (-oji), kai daroma nuoroda į konkrečią savybę arba nuostatį, – gamykloje nustatytos konkrečios savybės, prieinamos naudotojui gaminį naudojant pirmą kartą arba, jei gaminyje leidžiama, atlikus gamyklinių nuostačių atkūrimo veiksmą, vertė; 
            
            
               (7)pikselis (vaizdo elementas) – mažiausias vaizdo elementas, kurį galima atskirti nuo gretimų elementų;
            
            
               (8)įjungties veiksena arba aktyvioji veiksena – būsena, kai prie energijos šaltinio prijungtas elektroninis vaizduoklis yra aktyvintas ir vykdo vieną arba kelias vaizdavimo funkcijas;
            
            
               (9)rekomenduojamųjų parinkčių meniu – specialusis meniu, parodomas elektroniniam vaizduokliui pradėjus veikti pirmą kartą arba atkūrus gamyklinius nuostačius ir siūlantis pasirinkti tiekėjo iš anksto numatytus vaizduoklio nuostačius;
            
            
               (10)įprasta konfigūracija – tiekėjo galutiniam naudotojui pradinio nustatymo meniu rekomenduojami vaizduoklio nuostačiai arba numatomam gaminio naudojimui užtikrinti taikomi gamykliniai elektroninio vaizduoklio nuostačiai. Ji galutiniam naudotojui turi užtikrinti optimalią kokybę numatytoje aplinkoje ir numatytai naudojimo paskirčiai. Išjungties, budėjimo, tinklinės budėjimo ir įjungties veiksenų vertės matuojamos įprastos konfigūracijos sąlygomis;
            
            
               (11)skaisčiausia įjungties veiksenos konfigūracija – tiekėjo iš anksto nustatyta elektroninio vaizduoklio konfigūracija, kuria elektroninis vaizduoklis didžiausiu išmatuotu skaisčiu rodo priimtinos kokybės vaizdą. 
            
            
               (12)parduotuvės konfigūracija – konfigūracija, naudojama specialiai elektroniniam vaizduokliui demonstruoti, pavyzdžiui, ryškiai apšviestomis (pardavimo vietos) sąlygomis, be automatinio išjungimo funkcijos, kuri vaizduoklį išjungia, kai neaptinkama naudotojo veiksmų arba jo buvimo;
            
            
               (13)buvimo patalpoje jutiklis, arba gestų jutiklis, – judesius erdvėje aplink gaminį stebintis ir į juos reaguojantis jutiklis, kurio signalu gali būti suaktyvintas perjungimas į įjungties veikseną. Jei tam tikrą nustatytą laiką neaptinkama jokio judesio, įrenginys gali būti perjungtas į budėjimo veikseną arba į tinklinę budėjimo veikseną;
            
            
               (14)išjungties veiksena – būsena, kai elektroninis vaizduoklis yra prijungtas prie elektros energijos tinklo, tačiau neatlieka jokios funkcijos; išjungties veiksena taip pat laikoma:
            
            
               (1)būsena, kai išjungties veiksena tik parodoma;
            
            
               (2)būsena, kai atliekamos tik tokios funkcijos, kurių paskirtis – užtikrinti elektromagnetinį suderinamumą pagal Europos Parlamento ir Tarybos direktyvą 2014/30/EB
                  1
               ;
            
            
               (15)budėjimo veiksena – būsena, kai elektroninis vaizduoklis yra prijungtas prie tinklo arba nuolatinės srovės energijos šaltinio, tinkamam veikimui užtikrinti yra maitinamas iš to šaltinio ir atlieka tik toliau išvardytas neribotos trukmės funkcijas:
            
         
         
            
               –pakartotinio aktyvinimo funkciją arba pakartotinio aktyvinimo funkciją ir tik įjungtos pakartotinio aktyvinimo funkcijos rodymą ir (arba)
            
            
               –informacijos arba būsenos rodymą;
            
            
               (16)veikimo aktyvinimo funkcija – funkcija, kuri per nuotolinį jungiklį, nuotolinio valdymo pultą, vidinį jutiklį, laikmatį arba, tinklinio budėjimo veiksena veikiančio tinklinio vaizduoklio atveju, ryšio tinklą perjungia iš budėjimo veiksenos arba tinklinės budėjimo veiksenos į kitą papildomų funkcijų turinčią veikseną, išskyrus išjungties veikseną;
            
            
               (17)rodinio mechanizmas – ekranas, įskaitant jutiklinius ekranus, arba kita vaizdo technologija, naudojami interneto turiniui naudotojams rodyti;
            
            
               (18)įdėtinis rodinys – vaizdinė sąsaja, kurioje paveikslėlis arba duomenų rinkinys pasiekiami spustelėjus pele, užvedus pelės žymeklį arba jutikliniame ekrane išskleidus kitą paveikslėlį arba duomenų rinkinį;
            
            
               (19)jutiklinis ekranas – į prisilietimą reaguojantis ekranas, pavyzdžiui, planšetinio kompiuterio, kišeninio kompiuterio arba išmaniojo telefono ekranas;
            
            
               (20)alternatyvusis tekstas – vietoj paveikslėlio rodomas tekstas, negrafine forma perteikiantis grafinę informaciją, kai rodinio įtaisas negali įkelti paveikslėlio arba kai naudojamos pagalbinės balso sintezės priemonės;
            
            
               (21)išorinis maitinimo šaltinis – įtaisas, apibrėžtas Komisijos reglamente (ES) 2019/XXX
                  2
                [Leidinių biuro prašoma įrašyti Reglamento C(2019)2126 numerį];
            
            
               (22)standartizuotas išorinis maitinimo šaltinis – išorinis maitinimo šaltinis, skirtas tiekti energiją įvairiems įtaisams ir atitinkantis tarptautinės standartizacijos organizacijos nustatytą standartą;
            
            
               (23)greitojo atsako (QR) kodas – gaminio modelio energijos vartojimo efektyvumo etiketėje pateikiamas brūkšninis kodas, susietas su modelio informacija gaminių duomenų bazės viešojoje dalyje;
            
            
               (24)ryšio tinklas – ryšių infrastruktūra, kuriai būdinga ryšio linijų topologija ir architektūra, įskaitant fizinius komponentus, organizacinius principus, ryšio procedūras ir formatus (protokolus);
            
            
               (25)tinklo sąsaja (arba tinklo prievadas) – laidinė arba belaidė fizinė sąsaja, teikianti tinklo jungtį, per kurią galima nuotoliniu būdu aktyvinti elektroninio vaizduoklio funkcijas ir gauti arba siųsti duomenis. Duomenų, pavyzdžiui, vaizdo ir garso signalų, kurie negaunami iš tinklo šaltinio ir kuriems tinklo adresas nenaudojamas, įvedimo sąsajos nelaikomos tinklo sąsaja;
            
            
               (26)tinklinis prieinamumas – elektroninio vaizduoklio gebėjimas aktyvinti funkcijas, kai per tinklo sąsają jis aptinka nuotolinį akstiną;
            
            
               (27)tinklinis vaizduoklis – elektroninis vaizduoklis, kurį galima prijungti prie ryšio tinklo per vieną iš tinklo sąsajų, jei jos įjungtos; 
            
            
               (28)tinklinė budėjimo veiksena – būsena, kurios būdamas elektroninis vaizduoklis gali būti aktyvinamas nuotoliniu akstinu per tinklo sąsają ir tęsti anksčiau vykdytą funkciją.
            
            
               II PRIEDAS
            
            
               A.
                     Energijos vartojimo efektyvumo klasės
            
            
               Elektroninio vaizduoklio energijos vartojimo efektyvumo klasė nustatoma pagal jo energijos vartojimo efektyvumo indeksą (toliau – EEIlabel), kaip nurodyta 1 lentelėje. Elektroninio vaizduoklio EEIlabel nustatomas pagal šio priedo B dalį.
            
            
               1 pav. Elektroninių vaizduoklių energijos vartojimo efektyvumo klasės
            
            
                     
                        Energijos vartojimo efektyvumo klasė
                     
                  
                  
                     
                        Energijos vartojimo efektyvumo indeksas (EEIlabel)
                     
                     
                  
               
                     
                        A
                     
                  
                  
                     
                  
                  
                     
                        EEIlabel 
                     
                  
                  
                     
                        < 0,30
                     
                  
               
                     
                        B
                     
                  
                  
                     
                        0,30 ≤ 
                     
                  
                  
                     
                        EEIlabel 
                     
                  
                  
                     
                        < 0,40
                     
                  
               
                     
                        C
                     
                  
                  
                     
                        0,40 ≤ 
                     
                  
                  
                     
                        EEIlabel 
                     
                  
                  
                     
                        < 0,50
                     
                  
               
                     
                        D
                     
                  
                  
                     
                        0,50 ≤ 
                     
                  
                  
                     
                        EEIlabel 
                     
                  
                  
                     
                        < 0,60
                     
                  
               
                     
                        E
                     
                  
                  
                     
                        0,60 ≤ 
                     
                  
                  
                     
                        EEIlabel 
                     
                  
                  
                     
                        < 0,75
                     
                  
               
                     
                        F
                     
                  
                  
                     
                        0,75 ≤ 
                     
                  
                  
                     
                        EEIlabel 
                     
                  
                  
                     
                        < 0,90
                     
                  
               
                     
                        G 
                     
                  
                  
                     
                        0,90 ≤ 
                     
                  
                  
                     
                        EEIlabel 
                     
                  
                  
                     
                  
               
         
            
               B.
                     Energijos vartojimo efektyvumo indeksas (EEIlabel) 
            
            
               Elektroninio vaizduoklio energijos vartojimo efektyvumo indeksas (EEIlabel) apskaičiuojamas pagal šią lygtį:
            
            
                     
                  
                  
                     
                     
                  
               
               čia:
            
            
               A – ekrano plotas kvadratiniais decimetrais, dm²;
            
            
               Pmeasured – įjungties veiksena veikiančio įprastinės konfigūracijos vaizduoklio, kurio nuostačiai nustatyti 2 lentelėje, išmatuotoji galia vatais;
            
            
               corrl – nustatytas pataisos koeficientas, kaip nurodyta 3 lentelėje.
            
            
               2 pav. Pmeasured matavimas
            
            
                     
                        Dinaminės srities lygis
                     
                  
                  
                     
                        Pmeasured 
                     
                  
               
                     
                        Standartinė dinaminė sritis (SDR): PmeasuredSDR
                     
                  
                  
                     
                        Įjungties veiksenos galios poreikis vatais (W), išmatuotas rodant standartizuotas dinaminio transliavimo judančių vaizdų turinio bandymo sekas. Jeigu pagal šio priedo C dalį taikomi priedai, jie iš Pmeasured turėtų būti atimti.
                     
                  
               
                     
                        Didelė dinaminė sritis (HDR) 
                     
                     
                        PmeasuredHDR
                     
                  
                  
                     
                        Įjungties veiksenos galios poreikis vatais (W), išmatuotas kaip ir PmeasuredSDR atveju, bet su HDR funkcija, aktyvinta standartizuotų HDR bandymo sekų metaduomenimis. Jeigu pagal šio priedo C dalį taikomi priedai, jie iš Pmeasured turėtų būti atimti.
                     
                  
               
            
               3 pav. corrl vertė
            
            
                     
                        Elektroninio vaizduoklio tipas
                     
                  
                  
                     
                        corrl vertė
                     
                  
               
                     
                        Televizorius
                     
                  
                  
                     
                        0,0
                     
                  
               
                     
                        Monitorius
                     
                  
                  
                     
                        0,0
                     
                  
               
                     
                        Skaitmeninis informacinis vaizduoklis 
                     
                  
                  
                     
                        0,00062*(lum−500)*A
                     
                     
                        čia „lum“ – skaisčiausios įjungties veiksenos elektroninio vaizduoklio konfigūracijos didžiausias baltasis skaistis, cd/m², ir A – ekrano plotas, dm²
                     
                  
               
               C.
                     EEIlabel apskaičiuoti taikomi priedai ir pataisos
            
            
               Elektroniniams vaizduokliams su automatinio skaisčio reguliavimo (ABC) funkcija Pmeasured vertė gali būti 10 proc. sumažinta, jei jie atitinka visus šiuos reikalavimus:
            
            
               (a)įprastos konfigūracijos elektroninio vaizduoklio automatinio skaisčio reguliavimo funkcija yra įjungta ir išlieka visose kitose galutiniam naudotojui prieinamose standartinės dinaminės srities (SDR) konfigūracijose;
            
            
               (b)Pmeasured vertė esant įprastai konfigūracijai matuojama automatinio skaisčio reguliavimo funkciją išjungus, o jei automatinio skaisčio reguliavimo funkcijos išjungti neįmanoma, esant 100 liuksų aplinkos apšviestumui, išmatuotam prie automatinio skaisčio reguliavimo jutiklio;
            
            
               (c)jei taikoma, Pmeasured vertė, kai automatinio skaisčio reguliavimo funkcija išjungta, turi būti ne mažesnė kaip įjungties veiksena, kai automatinio skaisčio reguliavimo funkcija įjungta, išmatuota galia, esant 100 liuksų aplinkos apšviestumui, išmatuotam prie automatinio skaisčio reguliavimo jutiklio;
            
            
               (d)kai automatinio skaisčio reguliavimo funkcija įjungta, įjungties veiksena išmatuota galia turi sumažėti bent 20 proc., kai prie automatinio skaisčio reguliavimo jutiklio matuojamas aplinkos apšviestumas sumažinamas nuo 100 liuksų iki 12 liuksų;
            
            
               (e)automatinis vaizduoklio ekrano skaisčio reguliavimas atitinka visas toliau išvardytas charakteristikas keičiantis prie automatinio skaisčio reguliavimo jutiklio matuojamo aplinkos apšviestumo sąlygoms:
            
            
               –išmatuotas 60 liuksų ekrano skaistis yra 65–95 proc. ekrano skaisčio, išmatuoto esant 100 liuksų;
            
         
         
            
               –esant 35 liuksų apšviestumui išmatuotas ekrano skaistis yra 50–80 proc. ekrano skaisčio, išmatuoto esant 100 liuksų; 
            
            
               –išmatuotas 12 liuksų ekrano skaistis yra 35–70 proc. ekrano skaisčio, išmatuoto esant 100 liuksų.
            
            
               III PRIEDAS
               Elektroninių vaizduoklių etiketė
            
            
               1.ETIKETĖ 
            
            
               
                  
            
            
               Elektroninių vaizduoklių etiketėje pateikiama informacija:
            
            
               I.QR kodas;
            
            
               II.tiekėjo pavadinimas arba prekės ženklas;
            
            
               III.tiekėjo modelio žymuo; 
            
            
               IV.energijos vartojimo efektyvumo klasių skalė A–G; 
            
            
               V.pagal II priedo B punktą nustatyta energijos vartojimo efektyvumo klasė, kai naudojama PmeasuredSDR vertė;
            
            
               VI.rodant SDR turinį įjungties veiksena per 1 000 h suvartojamos energijos kiekis kWh, suapvalintas iki artimiausio sveikojo skaičiaus;
            
            
               VII.pagal II priedo B punktą nustatyta energijos vartojimo efektyvumo klasė, kai naudojama PmeasuredHDR vertė;
            
            
               VIII.rodant HDR turinį įjungties veiksena per 1 000 h suvartojamos energijos kiekis kWh, suapvalintas iki artimiausio sveikojo skaičiaus;
            
            
               IX.matomoji ekrano įstrižainė centimetrais ir coliais bei horizontalioji ir vertikalioji skyra pikseliais;
            
            
               X.šio reglamento numeris, t. y. 2019/XXX [Leidinių biuro prašoma įrašyti šio reglamento numerį šioje vietoje ir dešiniajame apatiniame etiketės kampe].
            
            
               
            
               2.ETIKETĖS FORMA
            
            
               
                  
               
               Reikalavimai:
            
         
         
            
               (a)etiketė turi būti bent 96 mm pločio ir 192 mm aukščio. Jei spausdinama didesnė etiketė, sudedamosios jos dalys vis tiek turi atitikti pirmiau nustatytas proporcijas. Elektroninių vaizduoklių, kurių matomo ekrano ploto įstrižainė mažesnė kaip 127 cm (50 colių), etiketė gali būti sumažinta, bet ne mažiau kaip iki 60 proc. jos normalaus dydžio; tačiau jos turinys vis tiek turi atitikti pirmiau nurodytas proporcijas, o QR kodą turi būti galima nuskenuoti įprastai prieinamu QR skaitytuvu, pvz., integruotu į išmanųjį telefoną;
            
            
               (b)etiketės fonas turi būti 100 % baltos spalvos;
            
            
               (c)naudojami šriftai – „Verdana“ ir „Calibri“;
            
            
               (d)etiketės elementų matmenys ir specifikacijos turi būti tokie, kaip nurodyta etiketės formoje;
            
            
               (e)naudojamas CMYK spalvų – žydros, purpurinės, geltonos ir juodos – modelis, vadovaujantis tokiu pavyzdžiu: 0, 70, 100, 0: 0 % žydros, 70 % purpurinės, 100 % geltonos, 0 % juodos;
            
            
               (f)etiketė turi atitikti visus šiuos reikalavimus (skaičiai žymi nuorodą pirmiau pateiktame paveikslėlyje): 
            
            
               ES logotipo spalva turi būti:
            
            
               –fono: 100,80,0,0;
            
            
               –žvaigždžių: 0,0,100,0;
            
            
               energijos logotipo spalva turi būti: 100,80,0,0;
            
            
               QR kodas turi būti 100 % juodos spalvos;
            
            
               tiekėjo pavadinimas nurodomas 100 % juodos spalvos 9 pt dydžio pastorintu „Verdana“ šriftu;
            
            
               modelio žymuo turi būti 100 % juodos spalvos 9 pt dydžio „Verdana“ šriftu;
            
            
               A–G skalė turi būti tokia:
            
            
               –energijos vartojimo efektyvumo skalės raidės turi būti 100 % baltos spalvos 19 pt dydžio pastorintu „Calibri“ šriftu; raidės turi būti vertikaliai centruotos 4,5 mm atstumu nuo rodyklių kairiojo galo;
            
            
               –A–G klasių skalės rodyklių spalvos turi būti:
            
            
               ·A klasė: 100,0,100,0;
            
            
               ·B klasė: 70,0,100,0;
            
            
               ·C klasė: 30,0,100,0;
            
            
               ·D klasė: 0,0,100,0;
            
         
         
            
               ·E klasė: 0,30,100,0;
            
            
               ·F klasė: 0,70,100,0;
            
            
               ·G klasė: 0,100,100,0;
            
            
               vidinių skirtukų linijos storis turi būti 0,5 pt, spalva – 100% juoda;
            
            
               energijos vartojimo efektyvumo klasės raidė turi būti 100 % baltos spalvos 33 pt dydžio pastorintu „Calibri“ šriftu. Energijos vartojimo efektyvumo klasės rodyklė ir atitinkama A–G skalės rodyklė turi būti išdėstytos taip, kad jų smaigaliai būtų sulygiuoti. Raidė energijos vartojimo efektyvumo klasės rodyklėje turi būti 100 % juodos spalvos rodyklės stačiakampės dalies viduryje;
            
            
               metinio suvartojamos energijos kiekio SDR veiksena vertė turi būti nurodyta 28 pt dydžio pastorintu „Verdana“ šriftu; kWh/1000h“ turi būti 16 pt dydžio „Verdana“ šriftu. Tekstas turi būti centruotas ir 100 % juodos spalvos;
            
            
               HDR ir ekrano piktogramos turi būti 100 % juodos spalvos ir kaip nurodyta etiketės formoje; tekstas (skaičiai ir vienetai) turi būti 100 % juodos spalvos ir kaip nurodyta toliau:
            
            
               –energijos vartojimo efektyvumo klasių raidės (A–G) virš HDR piktogramos turi būti centruotos: taikomos efektyvumo klasės raidė turi būti 16 pt dydžio pastorintu „Verdana“ šriftu, o kitos raidės – 10 pt dydžio „Verdana“ šriftu; suvartojamos energijos kiekio veikiant HDR veiksena vertė po HDR piktograma turi būti centruota ir 16 pt dydžio pastorintu „Verdana“ šriftu, o „kWh/1000h“ – 10 pt dydžio „Verdana“ šriftu;
            
            
               –ekrano piktogramos tekstas turi būti 9 pt dydžio „Verdana“ šriftu ir pateiktas kaip etiketės formoje;
            
            
               reglamento numeris turi būti 100 % juodos spalvos 6 pt dydžio „Verdana“ šriftu.
            
            
               IV PRIEDAS
               Matavimo metodai ir skaičiavimai
            
            
               Šio reglamento reikalavimų laikymosi ir patikros, ar laikomasi reikalavimų, tikslais matavimai ir skaičiavimai atliekami pagal darniuosius standartus, kurių numeriai paskelbti Europos Sąjungos oficialiajame leidinyje, arba taikant kitus patikimus, tikslius ir atkuriamus metodus, kuriuose atsižvelgiama į visuotinai pripažintus pažangiausius metodus. Jie turi atitikti šiame priede išdėstytas nuostatas.
            
            
               Matavimai ir skaičiavimai atitinka šiame priede nustatytas technines apibrėžtis, sąlygas, lygtis ir parametrus. Jei elektroninis vaizduoklis gali veikti ir 2D, ir 3D veiksena, jis bandomas veikiantis 2D veiksena.
            
            
               Jei elektroninis vaizduoklis yra padalytas į dvi arba daugiau fiziškai atskirų dalių, tačiau rinkai pateikiamas vienoje pakuotėje, tikrinant atitiktį šio priedo reikalavimams laikoma, kad jis yra pavienis elektroninis vaizduoklis. Jei keli elektroniniai vaizduokliai, kurie gali būti pateikti rinkai atskirai, yra sujungti į vieną sistemą, atskiri elektroniniai vaizduokliai laikomi pavieniais vaizduokliais.
            
            
               1.Įjungties veiksenos galios poreikio matavimas
            
            
               Matuojant įjungties veiksenos galios poreikį turi būti tenkinamos visos šios bendrosios sąlygos:
            
            
               (a)atliekami įprastos konfigūracijos elektroninio vaizduoklio matavimai;
            
            
               (b)matuojama esant 23 °C +/– 5 °C aplinkos temperatūrai;
            
            
               (c)matavimai atliekami naudojant dinaminio transliavimo vaizdo signalo, atitinkančio elektroniniams vaizduokliams įprastą standartinės dinaminės srities (SDR) transliuojamą turinį, bandymų ciklus. Atliekant matavimus, kai HDR funkcija įjungta, elektroninis vaizduoklis turi automatiškai ir teisingai reaguoti į bandymo ciklo HDR metaduomenis. Matuojama vidutinė galia, vartojama 10 minučių iš eilės;
            
            
               (d)matavimai atliekami, kai elektroninis vaizduoklis ne trumpiau kaip valandą buvo išjungties veiksenos, o jei išjungties veiksenos nėra, budėjimo veiksenos, ir iškart po to ne trumpiau kaip valandą veikė įjungties veiksena, ir baigiami praėjus ne daugiau kaip trims valandoms nuo momento, kai elektroninis vaizduoklis pradėjo veikti įjungties veiksena. Atitinkamas vaizdo signalas turi būti rodomas visą laiką, kol vaizduoklis veikia įjungties veiksena. Jei yra žinoma, kad elektroninio vaizduoklio būklė nusistovi per vieną valandą, minėtą trukmę galima sutrumpinti, jei galima įrodyti, kad matavimo duomenys nuo duomenų, kurie būtų gauti taikant pirmiau nurodytą trukmę, skiriasi ne daugiau kaip 2 proc.;
            
         
         
            
               (e)jei yra automatinio skaisčio reguliavimo (ABC) funkcija, matavimai atliekami funkciją išjungus. Jei automatinio skaisčio reguliavimo funkcijos išjungti negalima, matavimai atliekami esant 100 liuksų aplinkos apšviestumui, matuojamam prie automatinio skaisčio reguliavimo jutiklio.
            
            
               2.Didžiausio baltojo skaisčio matavimai
            
            
               Didžiausio baltojo skaisčio matavimai atliekami: 
            
            
               (a)skaisčio matuokliu, matuojančiu ekrano dalį, kurioje rodomas visiškai (100 %) baltas vaizdas iš viso ekrano tikrinamosios lentelės, neviršijantis vidutinio vaizdo skaisčio, kurį pasiekus ribojamas energijos suvartojimas arba reiškiasi kitoks netolygumas;
            
            
               (b)netrikdant skaisčio matuokliu matuojamo taško elektroniniame vaizduoklyje, kol keičiama konfigūracija iš įprastos į skaisčiausios įjungties veiksenos konfigūraciją.
            
            
               V PRIEDAS
               Gaminio informacijos lapas
            
            
               Pagal 3 straipsnio 1 dalies b punktą tiekėjas į gaminių duomenų bazę įrašo 4 lentelėje nurodytą informaciją. 
            
            
               Gaminio naudojimo vadove ar kitame su gaminiu pateikiamame dokumente turi būti aiškiai nurodyta sąsaja su modelio informacija gaminių duomenų bazėje, nurodant arba žmogaus skaitomą universalųjį ištekliaus adresą (URL), arba QR kodą, arba gaminio registracijos numerį.
            
            
               4 pav. Gaminio informacijos lape pateikiama informacija, eiliškumas ir forma
            
            
                     
                  
                  
                     
                        Informacija
                     
                  
                  
                     
                        Vertė ir tikslumas
                     
                  
                  
                     
                        Vienetas
                     
                  
                  
                     
                        Pastabos
                     
                  
               
                     
                        1.
                     
                  
                  
                     
                        Tiekėjo pavadinimas arba prekės ženklas 
                     
                  
                  
                     
                        TEKSTAS
                     
                  
                  
                     
                  
                  
                     
                  
               
                     
                        2.
                     
                  
                  
                     
                        Tiekėjo modelio žymuo 
                     
                  
                  
                     
                        TEKSTAS
                     
                  
                  
                     
                  
                  
                     
                  
               
                     
                        3.
                     
                  
                  
                     
                        Energijos vartojimo efektyvumo klasė veikiant standartinės dinaminės srities (SDR) veiksena
                     
                  
                  
                     
                        [A/B/C/D/E/F/G] 
                     
                  
                  
                     
                  
                  
                     
                        Jei gaminių duomenų bazėje galutinis šio langelio turinys sukuriamas automatiškai, tiekėjas šių duomenų nenurodo.
                     
                  
               
                     
                        4.
                     
                  
                  
                     
                        Įjungties veiksenos galios poreikis veikiant standartinės dinaminės srities (SDR) veiksena 
                     
                  
                  
                     
                        X,X 
                     
                  
                  
                     
                        W
                     
                  
                  
                     
                        Suapvalintas iki dešimtųjų, jei galios poreikis mažesnis kaip 100 W, arba iki sveikojo skaičiaus, jei galios poreikis didesnis kaip 100 W.
                     
                  
               
                     
                        5.
                     
                  
                  
                     
                        Energijos vartojimo efektyvumo klasė (HDR)
                     
                  
                  
                     
                        [A/B/C/D/E/F/G] arba netaik. 
                     
                  
                  
                     
                  
                  
                     
                        Jei gaminių duomenų bazėje galutinis šio langelio turinys sukuriamas automatiškai, tiekėjas šių duomenų nenurodo. Jei HDR veiksena neįdiegta, nustatoma vertė „netaikoma“.
                     
                  
               
                     
                        6.
                     
                  
                  
                     
                        Įjungties veiksenos galios poreikis veikiant didelės dinaminės srities (HDR) veiksena 
                     
                  
                  
                     
                        X,X
                     
                  
                  
                     
                        W
                     
                  
                  
                     
                        Suapvalintas iki dešimtųjų, jei galios poreikis mažesnis kaip 100 W, arba iki sveikojo skaičiaus, jei galios poreikis didesnis kaip 100 W
                     
                     
                        (jei netaikoma, nurodomas 0 (nulis)).
                     
                  
               
                     
                        7.
                     
                  
                  
                     
                        Išjungties veiksenos galios poreikis
                     
                  
                  
                     
                        X,X 
                     
                  
                  
                     
                        W
                     
                  
                  
                     
                  
               
                     
                        8.
                     
                  
                  
                     
                        Budėjimo veiksenos galios poreikis
                     
                  
                  
                     
                        X,X 
                     
                  
                  
                     
                        W
                     
                  
                  
                     
                  
               
                     
                        9.
                     
                  
                  
                     
                        Tinklinės budėjimo veiksenos galios poreikis
                     
                  
                  
                     
                        X,X 
                     
                  
                  
                     
                        W
                     
                  
                  
                     
                  
               
                     
                        10.
                     
                  
                  
                     
                        Elektroninio vaizduoklio kategorija
                     
                  
                  
                     
                        [televizorius / monitorius / informacinis vaizduoklis / kita]
                     
                  
                  
                     
                  
                  
                     
                        Pasirinkti vieną.
                     
                  
               
                     
                        11.
                     
                  
                  
                     
                        Dydžio santykis
                     
                  
                  
                     
                        X
                     
                  
                  
                     
                        :
                     
                  
                  
                     
                        Y
                     
                  
                  
                     
                        sveikasis skaičius
                     
                  
                  
                     
                        Pvz., 16:9, 21:9 ir kt.
                     
                  
               
                     
                        12.
                     
                  
                  
                     
                        Ekrano skyra (pikseliais)
                     
                  
                  
                     
                        X 
                     
                  
                  
                     
                        x
                     
                  
                  
                     
                        Y
                     
                  
                  
                     
                        pikseliai
                     
                  
                  
                     
                        Pikselių skaičius horizontalia ir vertikalia kryptimis
                     
                  
               
                     
                        13.
                     
                  
                  
                     
                        Ekrano įstrižainė 
                     
                  
                  
                     
                        X,X 
                     
                  
                  
                     
                        cm 
                     
                  
                  
                     
                        Centimetrais pagal Tarptautinę vienetų sistemą (SI), suapvalinamas iki dešimtųjų.
                     
                  
               
                     
                        14.
                     
                  
                  
                     
                        Ekrano įstrižainė 
                     
                  
                  
                     
                        X
                     
                  
                  
                     
                        coliai
                     
                  
                  
                     
                        Neprivaloma, coliais suapvalinama iki artimiausio sveikojo skaičiaus. 
                     
                  
               
                     
                        15.
                     
                  
                  
                     
                        Matomas ekrano plotas 
                     
                  
                  
                     
                        X,X 
                     
                  
                  
                     
                        cm2
                     
                  
                  
                     
                        Apvalinama iki dešimtųjų
                     
                  
               
                     
                        16.
                     
                  
                  
                     
                        Naudojama ekrano technologija
                     
                  
                  
                     
                        TEKSTAS
                     
                  
                  
                     
                  
                  
                     
                        Pvz., LCD / LED LCD / QLED LCD / OLED / MicroLED / QDLED / SED / FED / EPD, kt. 
                     
                  
               
                     
                        17.
                     
                  
                  
                     
                        Yra automatinio skaisčio reguliavimo (ABC) funkcija
                     
                  
                  
                     
                        [TAIP / NE]
                     
                  
                  
                     
                  
                  
                     
                        Turi būti aktyvinta kaip numatytoji (jei TAIP).
                     
                  
               
                     
                        18.
                     
                  
                  
                     
                        Yra balso atpažinimo jutiklis 
                     
                  
                  
                     
                        [TAIP / NE]
                     
                  
                  
                     
                  
                  
                     
                  
               
                     
                        19.
                     
                  
                  
                     
                        Yra buvimo patalpoje jutiklis
                     
                  
                  
                     
                        [TAIP / NE]
                     
                  
                  
                     
                  
                  
                     
                        Turi būti aktyvinta kaip numatytoji (jei TAIP).
                     
                  
               
                     
                        20.
                     
                  
                  
                     
                        Vaizdo atnaujinimo dažnis
                     
                  
                  
                     
                        X
                     
                  
                  
                     
                        Hz
                     
                  
                  
                     
                  
               
                     
                        21.
                     
                  
                  
                     
                        Minimalus garantuotas programinės įrangos ir programinės aparatinės įrangos atnaujinimų prieinamumo laikotarpis (iki):
                     
                  
                  
                     
                        MMMM MM DD
                     
                  
                  
                     
                        Data
                     
                  
                  
                     
                        
                              3
                           Pagal Komisijos reglamento (ES) 2019/XXX [Leidinių biuro prašoma įrašyti Reglamento C(2019)2122 )numerį] II E priedo 1 punktą.
                     
                  
               
                     
                        22.
                     
                  
                  
                     
                        Minimalus garantuotas galimybės gauti atsarginių dalių laikotarpis (iki):
                     
                  
                  
                     
                        GG MM AAAA
                     
                  
                  
                     
                        Data
                     
                  
                  
                     
                        Pagal Reglamento (ES) 2019/XXX [Leidinių biuro prašoma įrašyti Reglamento C(2019)2122 )numerį] II D priedo 5 punktą.
                     
                  
               
                     
                        23.
                     
                  
                  
                     
                        Minimalus garantuotas su gaminiu susijusios pagalbos teikimo laikotarpis (iki):
                     
                  
                  
                     
                        GG MM AAAA
                     
                  
                  
                     
                        Data
                     
                  
                  
                     
                  
               
                     
                        24.
                     
                  
                  
                     
                        Maitinimo šaltinio tipas 
                     
                  
                  
                     
                        Vidinis / išorinis / standartizuotas išorinis
                     
                  
                  
                     
                  
                  
                     
                        Pasirinkti vieną.
                     
                  
               
                     
                        i
                     
                  
                  
                     
                        Išorinis standartizuotas maitinimo šaltinis (įdėtas į gaminio dėžę)
                     
                  
                  
                     
                        Standartinis pavadinimas
                     
                  
                  
                     
                        TEKSTAS
                     
                  
                  
                     
                  
                  
                     
                  
               
                     
                  
                  
                     
                        Įėjimo įtampa
                     
                  
                  
                     
                        X
                     
                  
                  
                     
                        V
                     
                  
                  
                     
                  
               
                     
                  
                  
                     
                        Išėjimo įtampa
                     
                  
                  
                     
                        X
                     
                  
                  
                     
                        V
                     
                  
                  
                     
                  
               
                     
                        ii
                     
                  
                  
                     
                        Išorinis standartizuotas tinkamas maitinimo šaltinis (jei neįdėtas į gaminio dėžę)
                     
                  
                  
                     
                        Standartinis pavadinimas
                     
                  
                  
                     
                        TEKSTAS
                     
                  
                  
                     
                  
                  
                     
                        Privaloma tik jei dėžėje išorinio maitinimo šaltinio nepateikiama, kitaip neprivaloma 
                     
                  
               
                     
                  
                  
                     
                  
                  
                     
                        Reikiama išėjimo įtampa
                     
                  
                  
                     
                        X,X 
                     
                  
                  
                     
                        V
                     
                  
                  
                     
                        Privaloma tik jei dėžėje išorinio maitinimo šaltinio nepateikiama, kitaip neprivaloma 
                     
                  
               
                     
                  
                  
                     
                  
                  
                     
                        Reikiama tiekiama srovė
                     
                  
                  
                     
                        X,X
                     
                  
                  
                     
                        A
                     
                  
                  
                     
                        Privaloma tik jei dėžėje išorinio maitinimo šaltinio nepateikiama, kitaip neprivaloma 
                     
                  
               
                     
                  
                  
                     
                  
                  
                     
                        Reikiamas srovės dažnis
                     
                  
                  
                     
                        X
                     
                  
                  
                     
                        Hz
                     
                  
                  
                     
                        Privaloma tik jei dėžėje išorinio maitinimo šaltinio nepateikiama, kitaip neprivaloma 
                     
                  
               
               VI PRIEDAS
               Techniniai dokumentai
            
            
               Į 3 straipsnio 1 dalies d punkte nurodytus techninius dokumentus įtraukiami šie elementai:
            
            
               (1)identifikavimo duomenys (bendras modelio aprašymas):
            
            
               (a)prekės ženklas ir modelio žymuo;
            
            
               (b)tiekėjo pavadinimas, adresas, registruotas prekės pavadinimas;
            
            
               (2)nuorodos į taikomus darniuosius standartus, kitus matavimo standartus ir specifikacijas, naudotas vertinant techninius parametrus ir atliekant skaičiavimus;
            
            
               (3)konkrečios atsargumo priemonės, kurių turi būti imamasi surenkant, montuojant ar bandant modelį;
            
            
               (4)visų lygiaverčių modelių sąrašas su modelių žymenimis;
            
            
               (5)išmatuoti modelio techniniai parametrai ir su išmatuotais parametrais atlikti skaičiavimai, kaip nurodyta 5 lentelėje;
            
            
               5 pav. Išmatuoti techniniai parametrai
            
         
         
            
                     
                  
                  
                     
                  
                  
                     
                        Vertė ir tikslumas
                     
                  
                  
                     
                        Vienetas
                     
                  
                  
                     
                        Pastabos
                     
                  
               
                     
                  
                  
                     
                        Bendrieji 
                     
                  
                  
                     
                  
                  
                     
                  
                  
                     
                  
               
                     
                        1.
                     
                  
                  
                     
                        Aplinkos temperatūra
                     
                  
                  
                     
                        XX,XX
                     
                  
                  
                     
                        °C
                     
                  
                  
                     
                  
               
                     
                        2.
                     
                  
                  
                     
                        Bandymo įtampa
                     
                  
                  
                     
                        X
                     
                  
                  
                     
                        V
                     
                  
                  
                     
                  
               
                     
                        3.
                     
                  
                  
                     
                        Dažnis
                     
                  
                  
                     
                        X,X
                     
                  
                  
                     
                        Hz
                     
                  
                  
                     
                  
               
                     
                        4.
                     
                  
                  
                     
                        elektros energijos tiekimo sistemos visuminis netiesinis iškreipis,
                     
                  
                  
                     
                        X
                     
                  
                  
                     
                        %
                     
                  
                  
                     
                  
               
                     
                  
                  
                     
                        Įjungties veiksenos
                     
                  
                  
                     
                  
                  
                     
                  
                  
                     
                  
               
                     
                        5.
                     
                  
                  
                     
                        Skaisčiausios įjungties veiksenos konfigūracijos didžiausias baltasis skaistis 
                     
                  
                  
                     
                     
                        X
                     
                  
                  
                     
                     
                        cd/m²
                     
                  
                  
                     
                  
               
                     
                        6.
                     
                  
                  
                     
                        Įprastinės konfigūracijos didžiausias baltasis skaistis 
                     
                  
                  
                     
                     
                        X
                     
                  
                  
                     
                     
                        cd/m²
                     
                  
                  
                     
                  
               
                     
                        7.
                     
                  
                  
                     
                        Didžiausio baltojo skaisčio santykis (apskaičiuotas)
                     
                  
                  
                     
                        X,X
                     
                  
                  
                     
                        %
                     
                     
                  
                  
                     
                        6 eilutės vertė, padalyta iš 5 eilutės vertės ir padauginta iš 100
                     
                  
               
                     
                  
                  
                     
                        APD funkcijos
                     
                  
                  
                     
                  
                  
                     
                  
                  
                     
                  
               
                     
                        8.
                     
                  
                  
                     
                        Įjungties veiksenos trukmė, kol elektroninis vaizduoklis savaime persijungia į budėjimo arba išjungties veikseną arba kitą būseną, kuri neviršija išjungties ir (arba) budėjimo veiksenoms taikomų vartojamosios galios reikalavimų.
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Televizijos aparatų: išmatuota laiko vertė, kol televizijos aparatas nuo paskutinio naudotojo veiksmo savaime persijungia į budėjimo arba išjungties veikseną arba kitą būseną, kuri neviršija išjungties ir (arba) budėjimo veiksenoms taikomų vartojamosios galios reikalavimų. 
                     
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Televizijos aparatų su įrengtu buvimo patalpoje jutikliu: išmatuota laiko vertė, kol, neaptikus naudotojo buvimo, televizijos aparatas savaime persijungia į budėjimo arba išjungties veikseną arba kitą būseną, kuri neviršija išjungties ir (arba) budėjimo veiksenoms taikomų vartojamosios galios reikalavimų. 
                     
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Kitų elektroninių vaizduoklių, išskyrus televizijos aparatus ir transliavimo vaizduoklius: išmatuota laiko vertė, kol, neaptikus jokios įvesties, elektroninis vaizduoklis savaime persijungia į budėjimo arba išjungties veikseną arba kitą būseną, kuri neviršija išjungties ir (arba) budėjimo veiksenoms taikomų vartojamosios galios reikalavimų.
                     
                  
                  
                     
                        mm:ss
                     
                  
                  
                     
                  
                  
                     
                  
               
                     
                  
                  
                     
                        Automatinio skaisčio reguliavimo (ABC) funkcijos
                     
                  
                  
                     
                  
                  
                     
                  
                  
                     
                        Jei yra ir aktyvinta pagal numatytąją nuostatą (kaip nurodyta V priedo 4 lentelėje)
                     
                  
               
                     
                        9.
                     
                  
                  
                     
                        Elektroninio vaizduoklio įjungties veiksenos vidutinis galios poreikis, kai aplinkos apšviestumas ties elektroninio vaizduoklio automatinio skaisčio reguliavimo jutikliu yra 100 ir 12 liuksų.
                     
                  
                  
                     
                        X,X
                     
                  
                  
                     
                        W
                     
                  
                  
                     
                  
               
                     
                        10
                     
                  
                  
                     
                        Galios sumažėjimas (proc.) dėl automatinio skaisčio reguliavimo funkcijos veikimo, aplinkos apšviestumui sumažėjus nuo 100 iki 12 liuksų.
                     
                  
                  
                     
                        X,X
                     
                  
                  
                     
                        %
                     
                  
                  
                     
                  
               
                     
                        11
                     
                  
                  
                     
                        Didžiausias baltasis vaizduoklio skaistis kiekviena iš toliau nurodytų aplinkos apšviestumo verčių, išmatuotų ties elektroninio vaizduoklio automatinio skaisčio reguliavimo jutikliu: 100 liuksų, 60 liuksų, 35 liuksai ir 12 liuksų.
                     
                  
                  
                     
                        x
                     
                  
                  
                     
                        cd/m²
                     
                  
                  
                     
                  
               
                     
                  
                  
                     
                        Įjungties veiksena išmatuota galia ties automatinio skaisčio reguliavimo jutikliu esant 100 liuksų aplinkos apšviestumui
                     
                  
                  
                     
                        X,X
                     
                  
                  
                     
                        W
                     
                  
                  
                     
                  
               
                     
                  
                  
                     
                        Įjungties veiksena išmatuota galia ties automatinio skaisčio reguliavimo jutikliu esant 12 liuksų aplinkos apšviestumui
                     
                  
                  
                     
                        X,X
                     
                  
                  
                     
                        W
                     
                  
                  
                     
                  
               
                     
                  
                  
                     
                        Išmatuotas ekrano skaistis ties automatinio skaisčio reguliavimo jutikliu esant 60 liuksų aplinkos apšviestumui
                     
                  
                  
                     
                        X
                     
                  
                  
                     
                        cd/m²
                     
                  
                  
                     
                  
               
                     
                  
                  
                     
                        Išmatuotas ekrano skaistis ties automatinio skaisčio reguliavimo jutikliu esant 35 liuksų aplinkos apšviestumui
                     
                  
                  
                     
                        X
                     
                  
                  
                     
                        cd/m²
                     
                  
                  
                     
                  
               
                     
                  
                  
                     
                        Išmatuotas ekrano skaistis ties automatinio skaisčio reguliavimo jutikliu esant 12 liuksų aplinkos apšviestumui
                     
                  
                  
                     
                        X
                     
                  
                  
                     
                        cd/m²
                     
                  
                  
                     
                  
               
               (6)papildomi informacijos teikimo reikalavimai:
            
            
               (a)bandymui naudojamų bandymo garso ir vaizdo signalų įėjimo lizdas,
            
            
               (b)elektriniam bandymui naudojamos matavimo aparatūros, jos parengimo darbui ir naudojamų grandinių informacija ir dokumentai,
            
            
               (c)visos kitos b punkte neaprašytos ar nenustatytos bandymo sąlygos;
            
            
               (d)įjungties veiksenos:
            
            
               i)dinaminio transliavimo turinio vaizdo signalo, kuris paprastai atitinka tipinį transliuojamų televizijos programų turinį, charakteristikos; naudojant HDR dinaminio transliavimo turinio vaizdo signalą to signalo HDR metaduomenys turi automatiškai perjungti vaizduoklį į HDR veikseną;
            
            
               ii)veiksmų seka, kurią atlikus pasiekiama pastovaus galios poreikio būsena, ir
            
            
               iii)vaizdo nuostačiai, naudojami matuojant didžiausią baltąjį skaistį, ir matavimui naudojama vaizdo signalo tikrinamoji lentelė; 
            
            
               (e)budėjimo ir išjungties veiksenos:
            
            
               i)naudotas matavimo metodas,
            
            
               ii)aprašymas, kaip buvo pasirinkta arba užprogramuota veiksena, įskaitant visas patobulintąsias veikimo aktyvinimo funkcijas, ir
            
            
               iii)įvykių seka, po kurios elektroninis vaizduoklis automatiškai persijungia į kitą veikseną;
            
            
               (f)elektroninių vaizduoklių su specialia kompiuterinio signalo sąsaja:
            
            
               i)patvirtinimas, kad elektroninis vaizduoklis teikia pirmenybę Reglamento (ES) Nr. 617/2013 II priedo 6.2.3 punkte nustatytiems kompiuterio vaizduoklio galios valdymo protokolams
                  4
               . Turėtų būti pranešama apie visus nukrypimus nuo protokolų;
            
            
               (g)tik tinklinių elektroninių vaizduoklių:
            
            
               i)tinklo sąsajų skaičius ir tipas ir (išskyrus belaidžio tinklo sąsajas) jų vieta elektroniniame vaizduoklyje; 
            
            
               ii)nuoroda, ar elektroninis vaizduoklis atitinka elektroninio vaizduoklio su HiNA funkcijomis reikalavimus; jeigu informacija nepateikiama, laikoma, kad elektroninis vaizduoklis nėra HiNA vaizduoklis ar vaizduoklis su HiNA funkcija, ir
            
            
               iii)informacija, ar tinklinis elektroninis vaizduoklis turi energijos suvartojimo valdymo funkciją ir (arba) galutinis naudotojas gali elektroninį vaizduoklį iš tinklinės budėjimo veiksenos perjungti į budėjimo veikseną arba išjungties veikseną ar kitą būseną, kurios galios poreikis nebūtų didesnis už taikomuose reikalavimuose nustatytą išjungties veiksenos ir (arba) budėjimo veiksenos galios poreikį, įskaitant patobulintosios veikimo aktyvinimo funkcijos galios priedą;
            
            
               (h)kiekvieno tipo tinklo prievado:
            
         
         
            
               i)numatytasis laikas (mm:ss), po kurio energijos suvartojimo valdymo funkcija elektroninį vaizduoklį perjungia į tinklinio budėjimo režimą užtikrinančią būseną, ir
            
            
               ii)akstinas, naudotinas elektroniniam vaizduokliui aktyvinti;
            
            
               (7)jei tam tikro modelio elektroninio vaizduoklio techniniuose dokumentuose pateikta informacija buvo gauta:
            
            
               (a)remiantis kito gamintojo modeliu, turinčiu tokias pačias technines charakteristikas, susijusias su pateiktina technine informacija, arba
            
            
               (b)apskaičiuojant remiantis konstrukcija arba ekstrapoliuojant kito to paties ar kito tiekėjo modelio duomenis arba abiem šiais būdais, 
            
            
               techniniuose dokumentuose atitinkamai pateikiami išsamūs tokio skaičiavimo duomenys, tiekėjų atliktas vertinimas skaičiavimo tikslumui patikrinti ir, kai tinkama, skirtingų tiekėjų modelių tapatumo deklaracija, ir
            
            
               (8)rinkos priežiūros institucijoms arba Komisijai paprašius, joms pateikiami tiekėjo vardu veikti įgalioto asmens kontaktiniai duomenys, jei jie neįtraukti į duomenų bazę įkeltą techninę informaciją, kad jos galėtų vykdyti savo užduotis pagal šį reglamentą.
            
            
               VII PRIEDAS
               Vaizdinėje reklamoje, nuotolinės prekybos ir prekybos telefonu, išskyrus nuotolinę prekybą internetu, techninėje reklaminėje medžiagoje pateiktina informacija
            
            
               1.Siekiant užtikrinti atitiktį 3 straipsnio 1 dalies e punkte ir 4 straipsnio d punkte nustatytiems reikalavimams, vaizdinėje reklamoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
            
            
               2.Siekiant užtikrinti atitiktį 3 straipsnio 1 dalies f punkte ir 4 straipsnio e punkte nustatytiems reikalavimams, reklaminėje medžiagoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte. 
            
            
               3.Nuotolinės prekybos popierinėje reklaminėje medžiagoje turi būti nurodoma energijos vartojimo efektyvumo klasė ir etiketėje galimų energijos vartojimo efektyvumo klasių intervalas, kaip nurodyta šio priedo 4 punkte.
            
            
               4.Energijos vartojimo efektyvumo klasė ir energijos vartojimo efektyvumo klasių intervalas nurodomi pagal 1 pav., t. y. pavaizduojama: 
            
            
               (a)rodyklė su 100 % baltos spalvos energijos vartojimo efektyvumo klasės raide pastorintu „Calibri“ bent kainos šrifto dydžiui lygaus dydžio šriftu, kai rodoma kaina; 
            
            
               (b)rodyklės spalva turi atitikti energijos vartojimo efektyvumo klasės spalvą;
            
            
               (c)galimų energijos vartojimo efektyvumo klasių intervalas 100 % juodos spalvos šriftu ir
            
            
               (d)rodyklė turi būti tokio dydžio, kad būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasė apvestos 100 % juodos spalvos 0,5 pt storio apvadu.
            
            
               Nukrypstant nuo šios nuostatos, jeigu vaizdinė reklama, techninė reklaminė medžiaga arba nuotolinės prekybos popierinė reklaminė medžiaga spausdinama nespalvotai, toje vaizdinėje reklamoje, techninėje reklaminėje medžiagoje arba nuotolinės prekybos popierinėje reklaminėje medžiagoje rodyklė gali būti nespalvota.
            
            
               
                  
            
            
               1 pav. Spalvota / nespalvota kairė / dešinė rodyklė su nurodytu energijos vartojimo efektyvumo klasių intervalu
            
            
               5.Vykdant nuotolinę prekybą telefonu klientas turi būti specialiai informuojamas apie etiketėje nurodytą gaminio energijos vartojimo efektyvumo klasę ir energijos vartojimo efektyvumo klasių intervalą ir apie tai, kad etiketę ir gaminio informacijos lapą jis gali rasti gaminių duomenų bazės svetainėje arba paprašyti spausdinto egzemplioriaus.
            
         
         
            
               6.Visais 1–3 ir 5 punktuose nurodytais atvejais klientas, pateikęs prašymą, turi galėti gauti spausdintą etiketės ir gaminio informacijos lapo egzempliorių.
            
            
               VIII PRIEDAS
               Vykdant nuotolinę prekybą internetu pateiktina informacija
            
            
               1.Rodinio mechanizme prie gaminio kainos rodoma tiekėjo pateikta 3 straipsnio 1 dalies g punkto reikalavimus atitinkanti reikiama etiketė. Etiketė turi būti tokio dydžio, kad būtų aiškiai matoma ir įskaitoma, ir proporcinga III priedo 2 punkto a papunktyje nustatytos etiketės matmenims. Etiketė gali būti rodoma įdėtiniame rodinyje, tuomet paveikslėlis, per kurį pasiekiama etiketė, turi atitikti šio priedo 3 punkte nustatytas specifikacijas. Jei naudojamas įdėtinis rodinys, etiketė pasirodo vieną kartą spustelėjus pele, užvedus pelės žymeklį arba jutikliniame ekrane išskleidus paveikslėlį.
            
            
               2.įdėtinio rodinio paveikslėlio, per kurį pasiekiama etiketė, kaip nurodyta 2 pav., reikalavimai:
            
            
               (a)jame turi būti gaminio etiketėje nurodytą energijos vartojimo efektyvumo klasę atitinkančios spalvos rodyklė;
            
            
               (b)kainos šrifto dydžiui lygiaverčiu 100 % baltos spalvos pastorintu „Calibri“ šriftu rodyklėje turi būti pažymėta gaminio energijos vartojimo efektyvumo klasė; 
            
            
               (c)galimų energijos vartojimo efektyvumo klasių intervalas turi būti 100 % juodos spalvos, ir
            
            
               (d)jis turi būti vienos iš dviejų toliau nurodytų formų, o jo dydis toks, kad rodyklė būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasė apvestos 100 % juodos spalvos matomu apvadu.
            
            
               
                  
            
            
               2 pav. Spalvota kairė / dešinė rodyklė su nurodytu energijos vartojimo efektyvumo klasių intervalu
            
            
               3.Jei naudojamas įdėtinis rodinys, turi būti taikoma ši etiketės rodymo seka:
            
            
               (a)rodinio mechanizme prie gaminio kainos rodomas šio priedo 2 punkte nurodytas paveikslėlis;
            
            
               (b)paveikslėlis turi būti susietas su III priede nustatyta etikete;
            
            
               (c)etiketė turi pasirodyti spustelėjus pele, užvedus pelės žymeklį arba jutikliniame ekrane išskleidus paveikslėlį;
            
            
               (d)etiketė turi būti rodoma iškylančiajame lange, naujoje naršyklės kortelėje, naujame naršyklės puslapyje arba įdėtiniame ekrano rodinyje; 
            
            
               (e)jutikliniuose ekranuose etiketę turi būti galima padidinti pagal įrenginio sutartinius jutiklinio didinimo principus;
            
            
               (f)etiketės rodymas nutraukiamas uždarymo mygtuku arba kitu standartiniu uždarymo mechanizmu ir
            
            
               (g)jei etiketės parodyti neįmanoma, rodomas alternatyvusis paveikslėlio tekstas – gaminio energijos vartojimo efektyvumo klasė kainos šrifto dydžiui lygiaverčiu šriftu.
            
            
               4.Rodinio mechanizme prie gaminio kainos rodomas tiekėjo pateiktas 3 straipsnio 1 dalies h punkto reikalavimus atitinkantis reikiamas gaminio informacijos lapas. Jis turi būti tokio dydžio, kad būtų aiškiai matomas ir įskaitomas. Gaminio informacijos lapas gali būti rodomas įdėtiniame rodinyje arba gali būti pateikiama nuoroda į gaminių duomenų bazę, tuomet nuoroda, per kurią pasiekiamas gaminio informacijos lapas, turi būti aiškiai ir įskaitomai pažymėta „Gaminio informacijos lapas“. Jei naudojamas įdėtinis rodinys, gaminio informacijos lapas pasirodo vieną kartą spragtelėjus pele, užvedus pelės žymeklį arba jutikliniame ekrane išskleidus nuorodą.
            
            
               IX PRIEDAS
               Rinkos priežiūros tikslais taikoma patikros procedūra 
            
         
         
            
               Šiame priede nurodytos leidžiamosios patikros nuokrypos yra susijusios tik su valstybių narių institucijų atliekama išmatuotų parametrų patikra; tiekėjas negali jų naudoti kaip leidžiamųjų nuokrypų techniniuose dokumentuose nurodomoms vertėms nustatyti. Etiketėje arba gaminio informacijos lape nurodytos vertės ir klasės negali būti tiekėjui palankesnės nei techniniuose dokumentuose nurodytos vertės.
            
            
               Jei modelis suprojektuotas taip, kad gebėtų nustatyti, jog yra bandomas (pvz., atpažintų bandymo sąlygas arba bandymo ciklą), ir į tai sureaguotų bandymo metu automatiškai pakeisdamas savo veikimo charakteristikas, kad būtų pasiektas palankesnis bet kurio iš šiame reglamente nustatytų, techniniuose dokumentuose arba bet kuriame iš pateikiamų dokumentų nurodytų parametrų lygis, laikoma, kad modelis ir visi lygiaverčiai modeliai neatitinka reikalavimų.
            
            
               Tikrindamos gaminio modelio atitiktį šiame reglamente nustatytiems reikalavimams, valstybių narių institucijos taiko toliau nurodytą procedūrą.
            
            
               (1)Valstybių narių institucijos patikrina vieną modelio vienetą. 
            
            
               (2)Laikoma, kad modelis atitinka taikomus reikalavimus, jei:
            
            
               (a)pagal Reglamento (ES) 2017/1369 3 straipsnio 3 dalį techniniuose dokumentuose nurodytos vertės (deklaruotos vertės) ir, jei taikytina, joms apskaičiuoti naudotos vertės nėra tiekėjui palankesnės už atitinkamas bandymų ataskaitose nurodytas vertes 
            
            
               (b)etiketėje ir gaminio informacijos lape nurodytos vertės nėra tiekėjui palankesnės už deklaruojamas vertes, o nurodyta energijos vartojimo efektyvumo klasė nėra tiekėjui palankesnė nei klasė, nustatyta pagal deklaruotas vertes, ir 
            
            
               (c)vertės, nustatytos valstybių narių institucijoms bandant modelio vienetą (per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka 6 lentelėje pateiktas atitinkamas leidžiamąsias patikros nuokrypas.
            
            
               (3)Jei 2 punkto a arba b papunktyje nurodyti rezultatai nepasiekiami, laikoma, kad tas modelis ir visi lygiaverčiai modeliai neatitinka šio reglamento reikalavimų.
            
            
               (4)Jei 2 punkto c papunktyje nurodytas rezultatas nepasiekiamas, valstybių narių institucijos atrenka ir išbando tris papildomus to paties modelio vienetus. Trys papildomi atrinkti vienetai gali būti ir vieno arba kelių skirtingų lygiaverčių modelių.
            
            
               (5)Laikoma, kad modelis atitinka taikomus reikalavimus, jei verčių, nustatytų bandant šiuos tris vienetus, aritmetinis vidurkis atitinka 6 lentelėje nurodytas atitinkamas leidžiamąsias nuokrypas.
            
            
               (6)Jei 5 punkte nurodytas rezultatas nepasiekiamas, laikoma, kad modelis ir visi lygiaverčiai modeliai neatitinka šio reglamento reikalavimų. 
            
            
               (7)Pagal 3 ir 6 punktus priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją.
            
            
               Valstybių narių institucijos taiko IV priede nustatytus matavimo ir skaičiavimo metodus.
            
            
               Tikrindamos atitiktį šiame priede nurodytiems reikalavimams, valstybių narių institucijos taiko tik 6 lentelėje nustatytas leidžiamąsias patikros nuokrypas ir tik 1–7 punktuose aprašytą procedūrą. Netaikoma jokių kitų leidžiamųjų nuokrypų, pavyzdžiui, leidžiamųjų nuokrypų, nustatytų darniuosiuose standartuose ar bet kokio kito matavimo metodo apraše.
            
            
               6 lentelė. Leidžiamosios patikros nuokrypos
            
            
                     
                        Parametras
                     
                  
                  
                     
                        Leidžiamosios patikros nuokrypos
                     
                  
               
                     
                        Įjungties veiksenos galios poreikis (Pmeasured, vatais) 
                     
                  
                  
                     
                        Nustatyta vertė* neturi viršyti deklaruotos vertės daugiau kaip 7 proc.
                     
                  
               
                     
                        Atitinkamai išjungties, budėjimo ir tinklinės budėjimo veiksenos galios poreikis (vatais).
                     
                  
                  
                     
                        Nustatyta vertė* neturi viršyti deklaruotos vertės daugiau kaip 0,10 W, jei deklaruota vertė yra ne didesnė kaip 1,00 W, arba daugiau kaip 10 proc., jei deklaruota vertė didesnė kaip 1,00 W.
                     
                  
               
                     
                        Matomoji ekrano įstrižainė centimetrais (ir coliais, jei deklaruota) 
                     
                  
                  
                     
                        Nustatyta vertė* neturi būti daugiau kaip 1 cm arba 0,4 colio mažesnė už deklaruotą vertę.
                     
                  
               
                     
                        Matomas ekrano plotas, dm2
                     
                  
                  
                     
                        Nustatyta vertė* neturi būti daugiau kaip 0,1 dm2 mažesnė už deklaruotą vertę.
                     
                  
               
                     
                        Ekrano horizontalioji ir vertikalioji skyra pikseliais. 
                     
                  
                  
                     
                        Nustatyta vertė* neturi skirtis nuo deklaruotos vertės.
                     
                  
               
               * Jeigu bandomi trys papildomi vienetai, kaip nustatyta 4 punkte, nustatyta vertė yra šių trijų papildomų vienetų nustatytų verčių aritmetinis vidurkis.
            
         
         
            
                  
                     (1)
                  
                        2014 m. vasario 26 d. Europos Parlamento ir Tarybos direktyva 2014/30/ES dėl valstybių narių įstatymų, susijusių su elektromagnetiniu suderinamumu, suderinimo, OL L 96, 2014 3 29, p. 79.
               
               
                  
                     (2)
                  
                        Komisijos reglamentas (ES) 2019/XXX [Leidinių biuro prašoma įrašyti visą Reglamento C(2019)2126 nuorodą Oficialiajame leidinyje].
               
               
                  
                     (3)
                  
                        Komisijos reglamentas (ES) 2019/XXX [Leidinių biuro prašoma įrašyti visą Reglamento C(2019)2122 nuorodą Oficialiajame leidinyje].
               
               
                  
                     (4)
                  
                        2013 m. birželio 26 d. Komisijos reglamentas (ES) Nr. 617/2013, kuriuo įgyvendinant Europos Parlamento ir Tarybos direktyvą 2009/125/EB nustatomi kompiuterių ir serverių ekologinio projektavimo reikalavimai (OL L 175, 2013 6 27, p. 13).